
SACRUM. 



De liturgia Gallieana. 



I. Historia fontium. 

Liturgia Gallieana in usu erat apud Gallorum ecclesias usque 
ad têmpora Caroli Magni, qui sanctae Romanae ecclesiae studio 
et amore commotus, sicut statum ecclesiae Francorum in omni- 
bus iuxta leges universales reformare laboravit, ita etiam, vetere 
liturgia sublata, ritum Romanum inducere curavit. Cuius anti- 
quae liturgiae pro primis fidei saeculis fontes sunt scripta illo- 
rum Gallicanae ecclesiae doctorum, qui hoc tempore floruerunt, 
S. Irenaei 1 ) et S. Hilarii 2 ); posterioris liturgiae monumenta exstant 
in scriptis S. Gregorii episcopi Turonensis 3 ) (anno 594 demor- 
tui), in quibus sanctissimus pater multa commemorat, quae ad 
illustrandam gentis suae liturgiam summopere inserviunt. Simili 
modo permulta cetligere possumus ex actis conciliorum Gallico- 
rum a saeculo quinto ad saeculum octavum celebratorum 4 ). 
Neque silentio praetereundum in homiliis quoque S. Caesarii 
episcopi Arelatensis*), (qui médio saeculi sexti floruit) nonnulla 
esse pro cognoscenda Gallorum liturgia valde utilia. 

Sed haec omnia scripta, quamvis permultum valeant ad finem 
nobis propositum, tamen in hoc deficiunt, quod nusquam totum 
missae ordinem describunt, sed singularum tantum partium, 
occasione data, mentionem faciunt, et id quidem tali modo, ut 
sensus facile appareret legentibus illo tempore, quo quotidie age- 
bantur hoc ordine mysteria, nobis autem verba saepius obscura 
et difficilia videantur. 



i) Migne Patr. S. gr. Tom. 7. *) Migne Patr. S. 1. Tom. 9 et 10. 

») Migne Patr. S. 1. Tom. 71. 

«) Mansi Concilior. collect Venet 1759. Tom. VIII— XIII. 

*) Migne Patr. S. 1. Tom. 67. Tom. 38 (inter opera S. Augustini). 

Ex quo tempore deinde abrogata erat liturgia illa vetus, 
scriptores liturgici raro illam commeraorant, cum opera litúrgica 
saeculorum a nono usque ad sextum decimum ritum Komanum 
solummodo describant et explicent, itaque de liturgia sublata 
tantum agant, cum relíquias quasdam illius attingant; inveniun- 
tur eiusmodi notae in Walafridi Strabonis opere de rerum 
ecclesiasticarum exordiis et incrementis l ), atque etiam in illo 
opere: Micrologus de ecclesiasticis observationibus' 2 ), quod iudi 
cio peritorum saeculo undécimo accensetur. A saeculo autem duo- 
décimo plane silent libri rerum liturgicarum de ritu Gallicano. 
Erat enim istius temporis scriptorum opera et studium, ut expo- 
nerent sensum mysticum et allegoricum sacrarum ceremoniarum, 
qua de causa est factum, ut de historia liturgiae paene nihil 
tractarent. Sed cum per novatores saeculi sexti decimi inter 
alia veneranda antiquitatis monumenta etiam liturgia ecclesiastica 
insectatione peteretur, viris catholicis magnopefe curae erat, ut 
ordinem mysteriorum iam ex primis ecclesiae saeculis originem 
ducere demonstrarent, itaque máximo studio requisita et edita 
sunt antiqua missalia, ut essent testimonia traditionis christianae; 
cumque hoc modo tot libri liturgici priorum temporum publici 
iuris facti essent, doctissimi theologi ad historiam liturgiae inve- 
stigandam denuo sunt excitati; in quorum numero primum tenet 
locum — si temporum ordinem spectemus, — cardinalis Bona, 
qui anno 1671 Rerum liturgicarum libros duos edidit, in quibus 
de veteribus singularum regionum liturgiis erudite agit. Pro 
ritu Francorum et Gallorum explanando usus erat duobus mis- 
salibus manuscriptis, quae, in bibliotheca Vaticana rcperta, ritui 
Gallicano adscribenda putavit. Alter ex his libris (et primis et 
ultimis foliis despoliatus) missas octoginta et unam diligenter 
scriptas continebat, a vigilia Nativitatis Domini usque ad Douii- 
nicas communes, (quae praeprimis sunt Dominicae post Pente- 
costen occurrentes). Cui codici praefixus erat titulus, póstera 
manu adiectus: Missale Gothicum, quo quidem titulo lector íacile 
adduci poterat, ut putaret, hunc librum pertinere ad ritum Hispa 
nicum vel mozarabicum, sed cum missarum formulae ibi csseut 
de Sanctis in Gallia tantum celebratis, cumque Rogationes deno- 



i) Migue Patr. lat. Tom. 114, pag. 919— 96fi. 
») Migue Patr. S. lat. Tom. 151, pag. 979 stpj. 



tarentur diebus Ascensionem Domini praecedentibus l ), doctissi- 
mus cardinalis hunc librum esse ritus Gallicani censuit. In altero 
manuscripto primo loco notata erat missa S. Germani Episcopi, 
duae deinde missae pro tempore Adventus sicut et orationes 
hebdomadum passionis et resurrectionis dominicae; ultimo loco 
apposita erat missa Rogationum mutila; accuratissime descriptus 
erat in hoc códice baptismi ordo sabbato sancto conferendi, 
quem praecedebat missa in symboli traditione celebrandja. Quem 
alterum codicem ad Gallicanum ritum pertinere iam ex eo conici 
poterat, quod singulis orationibus eidem tituli, qui in priori mis- 
sali, superscripti erant (collectio post nomina, ad pacem, et 
similia); accedebat, quod inter ritus baptismi solemnis enume- 
rabatur etiam lotio pedum, quam apud Gallos in usu fuisse 
testatur missale praelaudatum Gothicogallicanum. 

Quae duo missalia a cl. Bona solummodo descripta atque 
excerpta, pleno textu verborum edita sunt a cardinali Thomasio, 
viro illo de historia sacrae liturgiae optime mérito; qui cum sa- 
cramentarium Gelasianum (ritum Romanum continens) anno 1680 
publici iuris faceret, duo missalia Gallicana supra citata adiunxit 
addiditque tertium librum liturgicum in bibliotheca Christinae 
Suecorum reginae repertum. Qui codex diligenter conscriptus 
et bene conservatus primo loco orationes pro sacris ordinibus 
conferendis habebat (easdem, quibus nunc utitur ecclesia Romana, 
quaeque exstant etiam in sacramentado Gelasiantf); sequebatur 
missa S. Hilarii Episcopi et septem missae communes de tempore 
et de Sanctis, dein cânon Romanus incipiens a verbis „Te igitur" 
usque ad mediam orationem ^Nobis quoque peccatoribus". Doc- 
tissimo illi viro dubium non erat, quin hoc quoque missale con- 
tineret ritum Gallicanum, cum quinque orationes huius missalis 
agerent de Francorum regibus vel principibus, cumque singulis 
missarnm partibus tituli ritus Gallicani proprii non deessent. 
Quod ultimum missale Francorum, secundum Gallicanum vetus, 
primum Gothicogallicanum nominavit, quae denominationes a scrip- 
toríbus liturgicis abhinc retentae sunt. 

Sed hi libri rituales non plenum sacrorum mysteriorum or- 
dinem describunt, sed orationes tantum celebrantis exhibent. 



l) Walafr. Strabo (loc. cit. cap. 28) memoriae tradidit, Hispanorum usum 
fuisse has litanias post Pentecosten peragere. 

Primis enim ecclesiae saeculis mos erat, ut três libri adhiberentur 
ad sacrnm faciendum: sacramentarium (orationes contínens epi- 
scopi vel sacerdotis celebrantis), lectionarium (epistolas et evaDgelia 
Teferens), antiphonarium sive graduale (ordinem canticorum prae- 
cipiens); cumque tria missalia supradicta sint sacramentaria, de 
modo agendi sancti sacrificii plane silent. 

Posteriori tempore cognitio liturgiae Gallicanae miro modo 
est aucta per Mabillonium, sodalem congregationis Maurinae; 
reperit enim in monasterio Luxoviensi lectionarium Gallicanum; 
qui codex quamquam carebat titulo, ritui Gallicano accensendus 
ei videbatur, quia et missas contiqebat pro Sanctis Galliae propriis 
(S. Genovefae, Assumptionis B. M. V. die 18. Januarii) (S. Gre- 
gorius Turonensis 1 ) testatur hanc festivitatem mediante mense 
undécimo, id est mense Januário, apud Gallos celebratam fuisse,) 
et liturgiam Rogationum tribus diebus ante Áseensionem Domini 
assignabat. Quo códice invento adductus est Mabillonius, ut omnia, 
quae de Gallicana liturgia iam explorata erant, uno opere comple- 
cteretur in três libros diviso; quod in lucem prodiit anno 1685 
Lutetiae Parisiorum, atque iterum impressum est apud Migne 
in ser. latinae patrolog. tom. 72. Atque primo quidem libro 
uberrime tractat de origine, aetate, singulis partibus hujus liturgiae; 
altero libro textum lectionarii exhibet, notis doctissimis ornatum; 
tertio libro tria missalia Thomasiana denuo edidit. Quod praecla- 
rum opus ad finem nobis propositum mirum quantum valet, 
quamvis' non sit diffitendum quibusdam erroribus liberam non esse. 

Post biennium eidem viro contigit quintunTcodicem liturgiae 
Gallicanae invenire, quem in Museo itálico' 2 ), adjecto titulo: 
Sacramentarium Gallicanum, typis excudi fecit. Praemissa 
cotidiana missa Romensi, quae habebat integram canonem Gre- 
gorianum usque ad Pater noster, referuntur J prolixae missaram 
formulae pro totó anni tempore, ita tamen, ut orationibus ceie- 
brantis adiungantur lectiones a sacris ministris* recitandae. Quas 
formulas ad ritum antiquum Gallorum spectare iam ex eo mani- 
festum erat, quod pro singulis missis trinae assignabantur lectiones, 
cum cardinalis Bona istius liturgiae propriunf esse exploravisset, 
ut três in missa recitarentur lectiones sacrae. 



l ) De gloria Mart. Cap. 9. 

*) Mabillon Museu m italicum. Tom. I, pag. 273 sqq. (Migne Ser. lat 
Tom. 72, pag. 471 sqq.) 



J 



9 

\ 

Quamvis magni momenti essent libri liturgici Gallorum hucus- 
que inventi, unum tanien deerat ad plenam ordinis Gallicani 
cognitionem, ordo missae Gallicanae (id est liber, quo ipsarum 
sacrarum actionum modus et ordo describuntur). Talem ordi- 
nem tamdiu desideratum Edmundo Martene acceptum referre 
debemus; invenit eniin in monas te ri o S. Martini Augustodunensi 
codicem pauca tantum folia continentem, cui praeíixus erat 
titulus: Germanus episcopus Parisius scripsit de missa. Quae 
missae expositio in duas digesta erat epistolas, quarum prior, in 
qnatuordecim capitula divisa, accurate describit singulas partes 
totius liturgiae, posterior vero de cantu antiphonario et responsali 
nonnulla exponit, deinde de baptismo solemni tractat, ultimo loco 
de vestimentis liturgicis et sacra supellectile agit. Inserta, est 
haec expositio quinto volumini thesauri anecdotorum a Martene 
anno 1717 publicati, atque etiam in Migne patrol. lat. tomo 72. 
iterum est impressa. Quae expositio non pro ipso altaris mini- 
stério, sed ad instruendos pueros monasterii alumnos conscripta 
esse videtur, cum non nudum et simplicem ceremoniarum ordinem 
exhibeat, sed explicationes et interpretationes allegoricas innectat, 
quod dicendi genus nonnullis in locis interpretationi difficultatem 
praebet; accedit, quod, regulis grammaticis plane neglectis, 
loquendi modus ita corruptus est, ut etiam hac de causa sensus 
interdum non satis manifeste appareat. Quamquam igitur hoc 
opus permultis laboret vitiis et mendis, tamen inter fontes liturgiae 
Gallicanae vel primum tenet locum. 

Ád quae monumenta ritus Gallicani hucusque allata unum 
accessit nostra quoque aetate, non parvi aestimandum, cum 
F. J. Mone, tabulario Magni Ducis Badensium praefectus, 
anno 1850 uhdecim missas Gallicánas publici iuris faceret, quarum 
editionem notis criticis et palaeographicis auxit 1 ). Inter manu- 
scriptos códices ex monasterio Reichenaviensi adportatos occurre- 
rat ei S. Hieronymi commentarius in S. Matthaei evangelium, 
sub cuius textu latebant undecim antiquae missarum formulae, 
quarum nulla erat integra, quaeque eosdem orationum títulos 
habebant, qui in missalibus Gallicanis iam antea inventis lege- 
bantur. Quas missas Migne iterum imprimi fecit 2 ) adiecitque 

l ) Mone Lateinische und Griechische Messen aus dem zweiten bis sechsteu 
Jahrhundert. Frankfurt a. M. 1850. 

a ) Migne Patr. ser. lat. Tom. 138. pag. 863—882. 



10 

missam mutilam ex palimpsesto bibliothecae Ambrosianae de- 
sumptam, quae praeter unam collectam et duas orationes post 
nomina tantummodo duas orationes sine titulo et unam contes- 
tationem habet. 



II. De aetate fontium. 

Ut de origine et incremento liturgiae Gallicanae certo iudicare 
possimus, inquiramus oportet, cuius temporis sint singula huius 
ritus documenta, quae supersunt. 

De missis Moneanis. 

Atque primum quidem locum tenent missae Moneanae; sed 
de eis accuratius est distinguendum, qua aetate codex harum 
missarum sit conscriptus, quaque missae ipsae sint compositae. 
Scriptas eas esse censet editor eruditissimus initio saeculi quinti, 
quod ex eo potissimum probat, quod missa S. Germani episcopi 
ultimo loco apposita eam literarum formain exhibeat, quam in 
canonum códice Darmstadiano anni 535 usurpatam videmus, a 
quo charactere longe distant priores missae, ita quidem, ut etiam 
ad saeculum quartum referri possent, nisi fonna literae d obstarei, 
quapropter in priora saeculi quinti lustra referendae sunt ' ). 
Quam sententiam sequi dubitare non debemus, cum in arte palaco- 
graphica Mone certissime iudex idoneus sit habendus, praeser- 
tim cum talis opinio coníirmetur etiam contestatione tertiae 
missae, quae de Spiritu sancto haec dicit: mystica processione 
subsistens ex patre et filio; quod additamentum Denzinger 2 ) 
centendit illo tempore apud Hispanos Gallosque factum esse, 
quo Gothi, qui asseclae erant Arianae baereseos, irruentes in 
Gallias atque Hispanias, impetebant divinitati sancti Spiritus, id 
est initio saeculi quinti. De tempore igitur scriptionis harum 
missarum dubium non remanet, sed alia exsurgit quaestio satis 
subtilis et intricata, qua aetate compositae sint hae missarum 

*) Mone loc. eit. pag. 162. 

-) Disquisitio critica missis Moneanis praefixa. Migne ser. lat. Tom. 138, 
pag. 859. 

formulae. Affirmat cl. Mone nonnullas earum ad saeculum alternm 
post Christum natum referendas esse, sed fefellit doctissimum 
virum haec opinio ; omnes enim orationum locos, quos pro tuenda 
sententia adducit, facile de temporibus posterioribus interpretari 
possumus. Atque três potissimum orationes affert, quae tribu- 
lationes et aerumnas externarum persecutionum commemorant; 
quarum prima est oratio sub initio quartae missae posita, quae 
haec continet verba: Praesta veraciter te credere, rationabiliter 
te confetiri (id est „confiteri u ), sit (fortassis legendum „si u ) quies 
adridat, te colere, si timptatio (tentatio) ingruat, non negare. 
Quae verba sine dúbio tempus gravissimae persecutionis osten- 
dunt, iu qua aderat perversionis et apostasiae periculum ; ad 
idem factum spectare videtur praefatio septimae missae: afflictos 
poenis et vexationibus exaudire dignetur. De quibus duobus locis 
consentiunt Mone et Denziger, dicentes de persecutionibus externis 
hic agi, sed in diversas abeunt sententias in explicando tertio 
quodam loco, id est praefatione quintae missae, quam integram 
huc referre mihi liceat, cum et ad quaestionem solvendam non 
mediocriter valere mihi videatur, et ex ipsa nonnulla colligere 
possimus pro canticis in missa Galliçana usitatis. 

„Res gratiae debitores iugi continuatione veneremur, seu cum 1 
publica praece sacra adolemus altaria, sive cum secretis mentium 
penetralibus ineífabilia dieta quae feceris, aestimantes tácito 
fovemus adfectu; iustae enim vox tuae rex gentium, quis non 
timebit et magnificabit nomen tuum; nullae quidem nobis adhuc 5 
cytharae personant; sancti tui, qui bestiam saeculi liujus con~ 
cordia virtutum perseverante vicerint; nullum de nobis Moysi 
canticum, qui inter fluetus adhuc istius saeculi volutamur; nulla 
vox angelorum nisi forte nos laudare possunt, qui adesse nobis 
possent, cum filii tui dilectissimi corpus sacramus et sanguinem, 10 
sed pia cura pro populo, et sancta pro salute plebis oratio, et 
mens eultui intenta divino, si non potest maiestatem tanti operis 
explecare, nititur tamen usum concessi muneris frequentare. 
Quis enim possit perfuncturio sensu divina tua praeteriremunera; 
tu corruptibili limo lutoque solubili spiritu vitae insufflare digna- 15 
tus; hominem fecisti esse, qnod limos es, materiamque mortalem 
ad imaginem similitudinemque tuam spirituali vivificasti vigore 
naturae, ut pigram humum hebetemque limum igneus vigor intus 
animaret, agilisque motu venae tepentis caro nostra vivesceret. 

20 Quid sumus et quantum eruemus (erimus). Hnic limo leges, huic 
limo profetarum oracula, angelorum ministeria militarunt, hnic 
limo ipse Dominas Jhesus labores miseratus humanos cruce sui 
corporís triumfavit. Quid loquar ad tuorum cineres martyrum 
torqueri incorpóreas potestates; urit hic limus, quos flamma non 

25tangit, torquet favilla, quos ungulae poena non invenit, auditar 
gemitus, quorum tormenta non cernimus; et haec quam magna 
parvi laboris praemia. Infelix voluptas, quod eicit misera caro; 
quid sibi invidet, de coelo se revocat et luto reddit? nec hoc 
mirum, si terra praeponderat; sed quia tu domine deus pater 

30omnipotens in tui unigeniti levatus corpore coelum non separare 
(sperare) iussisti, ne quaeso patiar vi perire; nobis misericordiam 
tuam satis sit, quod inclusa corpore anima in leges misera transit 
alienas generisque poena communi pro errore unius est persoluta; 
amiserimus certe praerogativam naturae, non amittamus redem- 

35ptionis tuae gratiam; mercem igitur domine tuam tibi serva, quam 
filii tui dilectissimi tibi corpore comparasti; nihil huic carni debe- 
mus et sanguini iussumque dominicae redemptionis, ut quem- 
admodum scriptum est, simus ejus qui a mortuis resurrexit. 
Mento tibi" 1 ). 

Quam orationem Denzinger 2 ) iudicat plane allegorice inter- 
pretandam esse; describi enim ait in prima contestationis parte 
(a linea 5 ad 13) tribulationes terrestris huius vitae in genere, quae 
careat securitate ac felicitate futurae in coelis vitae ; itaque sen 
sum singularum sententiarum hoc modo explica t: hac in terra 
nobis nondum est concessum Deum sicut in illa beatíssima futnri 
saeculi requie laudare ; nihilominus tamen nitendum esse, liturgia 
monet, ut, quod possumus, id saltem praestemus; nondum quidem 
nobis resonare cytharas, coelestis nempe Jerusalém, Sanctos non- 
dum nobis Moysi canticum decantare, qui adhuc fluctibus huius 
vitae iactemur. Sancti nimirum Moysis hic locum tenent, et cum 
populus nondum maré huius saeculi transierit, nondum pericula 
evaserit, triumphalem hymnum de nobis cantare non possunt. 
Nondum, ita pergit contestatio, angelorum coelestes vocês audi- 
untur, quae nos de parta victoria laudent, nisi forte nos laudare 
possunt propter eximium ac divinum plane opus, quo fungimur, 
angeli, qui sacrosancto sacrifício astant. Digne igitur opus Dei 



1) Mone loc. cit. pag. 24. 25. 2 ) Denzinger loc. cit pag. 859. 



non possumus conficere, neque maiestàtem tanti sacríficii explí- 
care, hoc est verbis exponere atque extollere, nihilominus fre- 
quentara usum concessi muneris nitamur oportet, ne Deo cultus, 
populo gratia desit. Quam sententiam etsi concludat his verbis: En 
manifestam lociistius sensum? tamen eam reliquendam esse puto; 
nam ut omittam, eam (ex parte quidem) nimia arte esse elabo- 
ratam, contestatio supra citata tribus in locis talibus utitur ver- 
bis, quae aliter ac de persecutionibus omnino interpretari non 
possumus, itaque concludendum etiam haec verba, quae angustias 
describunt, non symbolice esse accipienda, sed ad easdem perse- 
cutiones esse referenda. Quae enim sub initio contestationis sunt 
(a linea 1 ad 4) certissime hunc habent sensum: cum prius pu- 
blice et claris canticis mysteria agere nobis liceret, nunc in abscon- 
dito („in penetralibus") atque secreto („tacito adfectu") missa 
nobis est. celebranda; et cum alias in laetitiae canticis ageremus, 
nunc supplicationes tristes pro populo conturbato effundere ne- 
cesse habemus (11). Quibus duobus locis a Mone allatis tertium 
adiungendum puto (nempe verba, quae a linea 5 usque ad 10 
exstant). Quem locum Mone l ) aeque ac Denzinger 2 ) metapho- 
rice accipiendum censet, dicens christianos hic comparari cum 
iudaeis, Aegyptiaca captivitate detentis, fidelesque Deum hoc 
tempore Angelorum, id est alta você laudare non posse ; sed puto 
hunc locum ad ver bum accipiendum esse atque ad ipsam sacri 
cultus formam spectare, qua utebantur christiani in illis perse- 
cutionum temporibus (ita ut hoc loco accuratius explicetur, quod 
antea generatim commemoratum erat, et singulae partes liturgiae 
afferantur, quae his temporibus angustiarum omitti debebant) ; cum 
sensu verbali coniungitur deinde applicatio allegorica (qua re in- 
ductus est Mone, ut totum locum allegorice interpretaretur). Et 
primum quidem huius loci enuntiatum: Nullae nobis cytharae 
personant, ad cantum antiphonarum et laudum (id est iuxta Gal- 
lorum morem Alleluja) refero, quem partem integram fuisse litur- 
giae Gallicanae testatur expositio S. Germani episcopi 3 ); meta- 



*) Mone loc. cit. pag. 54. *) Denzinger loc. cit. pag. 588. 

*) Germani expositio. Epistola secunda: Antiphonas vero, quas dulci 
ceremonia psallit ecclesia; et paulo post: Laudes hoc est Alleluja in Apoca- 
lypsi Joannes audivit psallere . . . ideo ecclesia sol et hoc canticum (supplendum 
„cantare"). Migne Ser. lat. Tom. 72. pag. 95. 

phorice deinde pergit contestatio, dicens, non iniustc carere fide- 
les boc cântico, qui nondum intrarint in regnum coelorum cuin 
Sanctis, qui mundum hunc iam feliciter pervicerint. Quae deinde 
sequuntur: „nihil de nobis Moysi canticum" nihil aliud desi- 
gnare possunt, nisi canticum illud quintodecimo capite libri Exodi 
traditum: Cantemus Domino, quod in missa Gallicana usurpa t uni 
esse ex eadem epistola certo colligere possumus 1 ); et quoad 
ultima huius loci verba: „nulla vox angelorum" nemini dubium 
esse potest, quin ad Trishagion vel Sanctus spectent, quem can- 
tum in Gallicana missa saepius repetitum esse ostendit expositio. 
Ex his tribus locis luce ciarius apparet, tempore insectationum 
compositam esse hanc quintam missam, sed quae fuerint hae per- 
secutiones, dubium esse potest. Referendas esse censet Mone 2 ) 
has missas ad têmpora Marci Aurelii imperatoris, in quibus re- 
giones ad Rhodanum sitae vehementissimis agitabantur vexatio- 
nibus, sed urget gravis ratio, ut aliam amplectamur sententiam. 
Sub fine enim eiusdem contestationis verba exstant, quae aliud 
tempus, et id quidem longe posterius indicant; quae enim a linea 
23 ad 26 leguntur, aperte agunt de miraculis quibusdam, quae 
paulo ante istius missae compositionem erant facta; scilicet, quod 
per corpora vel relíquias sanctorum martyrum vexata sunt dae- 
monia ; per limum et cinerem eos torqueri dicit liturgia, qui tiamina 
vel ungula tangi vel laedi nequeant; gemerc maios spiritus, quin 
oculis corporeis cerni possint tormenta, quibus excrucientur. At- 
qui Gregorius Turonensis enarrat, ex energumenis ad basilicam 
sancti Juliani adductis daemones clamasse : Sufficiat tibi, Juliane, 
nos própria virtute torqueri, ut quid reliquos provocas, quid in- 
vitas extraneos? ecce Martinum Pannonicum, inimicum iugiter 
nostrum, qui três a nostris cavernis repulit mortuos 3 ); et alio loco 
praelaudatus episcopus memoriae tradidit energumenum coram 
Juliani reliquiis coepisse debaccbando clamare vel dicere, quod 



i) loc. cit Epistola secunda: In Quadragésima pro huiniliatíone in nostra 
ecclesia Alleluja, hymnum tritim puerorum vel canticum Mar is Rubri non 
decantatur; et paulo inferius: (Sacro paschatis die) libera língua et você clara 
omnia cantica, quae in Quadragésima fuerunt sub silentio elausa, recipiuntur, 
et submersio Pharaonis etc. (Migne loc. cit. pag. 96.) 

*) Mone loc. cit. pag. 56 — 58. 

•) Greg. Turon. De miraculis S. Juliani. Cap. 30. (Migne ser. lat. Tom. 71, 
pag. 818.) 



i 

martyris Juliani virtute exureretur ' ). Julianus passus est sub 
Diocletiano iniperatore, atque centum post annos exstructa est 
basílica super tumulum eius' 2 ); hac de causa liaec missa cum 
aliis huius missalis ad initium saeculi quinti referenda videtur; 
itaque persecutiones, de quibus in illis orationibus agitur, eius- 
dem temporis fuisse debent, et cogitandum quidein est de gravi- 
bus illis perturbationibus et periculis, quae Galliarum ecclesiae 
ab irruentibus barbaria gentibus bis temporibus patiebantur, de 
quibus etiam Gregorius Turonensis iu historiaruin libris nonuulla 
inemoriae tradidit 3 ). 



De expositione 8. Germani. 

His missis tempore próxima est expositio missae Gallicanae 
saepius iam citata, ex cuius titulo: Germanus episcopus Parisius 
scripsit de missa, colligere possumus conscriptas esse duas has 
epistolas a S. Germano episcopo Parisiensi, anno 576 vita de- 
functo. Facile quidem putabimus, ipsum sanctum episcopum 
non conferisse hoc opus — et scribendi genus barbarum et vitia 
grammatica iteram atque iterum occurrentia a tali sententia nos 
deterrent — sed iuxta opinionem, quam profert Martene 4 ), est 
epitome prolixioris cuiusdam libri praelaudati episcopi, quem 
scripsit, cum esset abbas monasterii Augustodunensis, quod ex- 
cerptum, illo nondum e vivis sublato, factum esse ex eo est 
deducendum, quod Sancti cognomen nondum ei attribuitur, ideo- 
que in médium saeculi sexti reponendum videtur. 



De missali Francorum. 

Initio deinde saeculi septimi adscribimus Missale Francorum ; 
dicit de eo Morinus A ) eum antiquissimum esse codicum ritualium, 
quos viderit censetque reponendum esse inter annum 511 et 
560, quo tempore divisum erat Francorum regnum inter Cbluod- 
vigi regis filios, quorum ultimus Chlotaris I, totum imperium 



') loc. cit. Cap. 44. 2 j loc. cit. Cap. 7 et 9. 

3 ) loc. cit. Cap. 7; idem Greg. Dialogor. lib. III. cap. 27. 

4 ) Martene Praef. in expôs. S. Germani. (Migne Ser. lat. Tom. 72, 
pag. 85—87.) 

6 ) Morinus De sacris ordin. pag. 261. 

anno 560 iterum coaduna vit, quod tempus indicare videntur una 
missa pro regi bus et orationes pluries positae pro Francorum 
regni prineipibus. Sed ab bac sententia discedendum esse 
puto; cum enim cânon huius missalis iam babeat additamentum 
Gregorianum „diesque nostros in tua pace disponas", ad initium 
saeculi septimi descendamus oportet, sed non infra annum 613, 
quo Chlotaris II. universum Francorum imperium in suam potesta- 
tem redegit, ex quo tempore nondum divisum est regnum usque 
ad obitum Ludovici Pii anno 840, ad quam aetatem quominus 
referamus boc missale, prohibet liturgia Romana a Carolo Magno 
iam inducta. 

Affirmat quidem Lesleus S. J. (qui. denuo edidit vetus mis- 
sale mozarabicum, praemisso tractatu prolixo de Gallorum Hispa- 
norumque ritu) ' ) posterioris temporis esse hoc missale Francorum, 
et illius quidem, quo reges inertes imperii Francorum habenas 
maioribus domus moderandas tradidissent (quos maiores domus 
etiam príncipes esse denominatoo) , ita ut ad initium saeculi 
octavi referendum sit; sed magis mihi placet prior illa sententia, 
quam etiam tenet Mabillonius 2 ), ex eo potissimum illam probans, 
quod in cânone tantummodo sanctorum Hilarii et Martini nomina 
denotentur, cum missalia saeculi octavi multo plures Sanctos 
commemorent. 

De sacramentado Gallicano et missal! vetere Gallicano. 

Sequuntur deinde sacramentarium Gallicanum et quod dicitur 
Gallicanum vetus. quae in missarum forma ac nonnunquam etiam 
in orationum textu magnopere conveniunt, quaeque ambo ad 
médium saeculi septimi pertinere censemus, quod Mabillonius 3 ) 
ex literarum forma conclusit. 



De missal! Gothico. 

Ultimo denique loco ponendum missale Gothicogallicanum, a 
Thomasio editum, quod mille fere annis ante suum tempus 



») Lesleus Dissert. praefix. missali mozar. (Migne ser. lat. Tom. 85.) 
*) Mabillon De liturg. Gallicana. Lib. III. nr. 6. (Migne ser. lat. Tom. 72, 
pag. 177.) 

') Mabillon Museum italicum. Tom. I, pag. 273 — 277. 

conscriptum esse censet Mabillonius l ), id est exeunte saeculo 
septimo, quam aetatem etiam indicat missa .sane ti Leodegarii 
martyris inter ultimas inserta, qui quidem martyr occubuisse 
refertur anno 678. 



III. De origine atenie auetoribus liturgiae Gallicanae. 

De origine liturgiae Gallicanae nostris temporibus duae pro- 
latae sunt sententiae inter se diversae a viris in sacrae liturgiae 
scientia eruditissimis, Duchesne et Probst. 

Duchesne, notissimus ille libri Pontificalis editor atque com- 
mentator, de re quam tractamus talia dicit -) : 

Reicit primum eam opinionem, quam praeprimis amplexati 
sunt Anglorum scriptores de historia liturgiae tractantes, scilicet 
ex Ásia minore oriundam esse nostram liturgiam allatamque 
esse initio vel médio secundi saeculi per primos fidei apóstolos, 
Pothinum episcopum eiusque sócios in oram meridionalem Gal- 
liae et in urbes ad Rhodanum sitas, et ab iis temporis progressu 
diyulgatam esse in omnes Gallorum partes. Quam sententiam 
praesertim hac de causa impugnat, quia liturgia Gallicana tan- 
topere sit complicata atque tot partibus compósita, ut non sae- 
culo secundo sed potius saeculo quarto sit adiudicanda*'). Sed 
talis ratio hoc loco non apte convenire mihi videtur; respicit 
enim illam liturgiae formam, quam in codicibus manuscriptis sae- 
culi sexti et septimi videmus; nemo autem affirmare audebit, 
iam saeculo secundo nostram liturgiam eamdem formam eas- 
demque partes habuisse, immo potius dubium esse non potest, 
quin Gallorum liturgia saeculorum decursu eodem modo sit va- 
riata atque aueta, quo in omnibus aliis liturgiis hoc factura esse 



*) Mabillon De liturg. Gallic. Lib. 3. nr. 4. (Migne Ser. lat Tom. 72, 
pag. 175 et 176.) 

*) Duchesne: Origines du culte chrétien. Paris 1889. pag. 84—89. 

3 ) loc. cit. pag. 85: La liturgie gallicane ... est quelque chose de três 
complique et de três précis dans sa complication. Elle supposc de rites 
nombreux et varies, disposés dans un ordre certain. Elle est três loin de ces 
formes simples encore flottantes que l'on constate ou que l'on doit supposer 
dans la liturgie du deuxième siècle. Son développement correspond, à tout 
le moins, au quatriême siècle. 

2 



18 

Compertum habemus; itaque ex ratione clari auctoris supra citata 
uihil obstare mihi videtur, quominus putemus, elementa nostrae 
liturgia e eiusquc simplicem formam iam saeculo altero adfuisse, 
allata ex ea terra, unde fidem primo susceperunt Galli. 

Suam deinde sententiam doctissimus auctor hoc modo expli- 
cat: Gallorum liturgia nihil aliud est quam ritus ecclesiae Me- 
diolanensis, non is quidem, quem hodiemum missale istius eccle- 
siae exhibet, qui ritui Romano iam admodum est accommodatus, 
sed antiquus ille ritus, qui saeculo quarto in Mediolanensis eccle- 
siae província metropolitana viguit ab eaque translatus est in 
Gallorum regiones. Ad quam sententiam probandam tria affert 
argumenta : 

1. quarto saeculo, quo Gallicana liturgia orta esse ei videtur, 
Mediolanum urbs non tantum metropolis Italiae superioris sed 
primatialis quasi sedes pro orientali parte Europae erat, ad quam 
Gallorum et Hispanorum episcopi multis in rebus recurrere 
solebant. 

2. Liturgia hodierna sic dieta Ambrosiana permulta vestigia 
retinuit liturgiae Gallicanae, ex quibus apparet, vetustiorem illius 
formam cum Gallorum ritu convenisse. 

3. Gallorum liturgia sine dúbio non pauca habet ex orienta- 
lium missa; at saeculo quarto sedes archiepiscopalis Mediolanen- 
sis ecclesiae per viginti annos ab episcopo Cappadoce erat oceu- 
pata, id est ab Auxentio, arianae haeresis sectatore, qui, depulso 
sancto Dionysio, per Constantium imperatorein ad cathedram 
episcopalem est elevatus illamque ab anno 355 usque ad annum 
374 obtinuit. Qui cum esset vir non mediocris ingenii '), sane 
etiam ad liturgiam ecclesiasticam manum admovit et usus litúr- 
gicos suae patriae induxit; suecessor eius S. Ambrosius, muta- 
tionem ritus inopportunum reputans, tales ritus orientales retinuit -), 



!) Duchesne loc. cit. pag. 88: Auxence joua un grand role au concile de 
Riraini (359); après la déroute des arianisants, qui, pour 1'Occident, suivit de 
três prés la dissolution de cette assemblée, il tint bon et resta quinze ans 
sur son siège, en dépit de tous les efforts que Toa fit pour Ten déioger. 
Ceei supposc une trempe d'esprit assez peu commune. 

2 ) Loc. cit. pag. 88: Saint Auibroise trouva établis beaucoup d'usages 
qui ne méritaient pas tous d'ètre corriges. Ou conçoit que, la doctrine se 
trouvant sauve par le fait mème de son élévation, il ait jugé opportun de 
ne pas introduire d'inutiles changements dans le domaine du rite. 

et a Mediolanensium ecclesia in Gallicanas postea translati sunt 
partes. 

Haec est sententia clarissimi doctoris cum suis argumentis; 
sed ista argumenta minus firma mihi videntur esse. 

Atque ut de tertio ex eorum numero primo loco agamus, 
improbabile mihi videtur, quod per liturgiam ab episcopo 
haeretico inductam et per tempus breve usitatam ritus pri- 
stinus, iam a pluribus saeculis vigens, tam facile sit subino 
tus, quodque illi clerici orthodoxi, qui ante Auxentii têmpora 
iam Mediolanensi ecclesiae inservierant et morti eiusdem super- 
stites erant, priorem liturgiam plane neglexerint et aliam ab ini- 
mico fidei obtrusam secuti fuerint. Sane saeculo quarto refor- 
mata est liturgia Mediolanensis, sed talis reformationis auctor 
nemo alius fuit, nisi magnus ille doctor S. Ambrosius, quem 
iam Paulinus eius notarius ! ) et S. Augustinus-) memoriae tra- 
diderunt psalmodiam et bymnorum cantum in ecclesia sua in- 
troduxisse 3 ). 

Quod deinde altero loco affirmat, simili modo non satis mihi 
probare videtur; nam: 

1. nonnullae partes et tales quidem, quae pro Gallicana litur- 
gia maximi sunt momenti, nec in hodierna liturgia Mediolanensi 
adsunt nec in vetustiore probari possunt. 

2. ex eis partibus, quas communes utriusque liturgiae affert, 
non necessário consequitur, unam ex altera desumpsisse has par- 
tes, sed haec similitudo duarum liturgiarum etiam alio modo ex- 
plicari potest. 

Ad primum. De cântico Ajus, id est de Trishagion, quod in 
Gallorum missa praeterquam in initio canonis (ubi in omnibus 
liturgiis reperitur) aliis etiam tribus locis repetitur, de cântico 
Benedictus, quod inter lectiones bíblicas positum ibi magna sole- 



l ) Vita S. Ambrosii a Paulino conscripta. cap. 4. (Hurter Opuscula Ss. 
Patr. vol. VII, pag. 12): Hoc in tempore primum antiphonae, hymni ac 
vigiliae in ecclesia Mediolanensi celebrari coeperunt; cuius celebritatis devotio 
usque in hodiernum diem manet. 

*) S. August. confession. lib. 9. cap. 7. 

8 ) De hac reformatione Ambrosiana couferantur etiam: Walafr. Strabo 
De ritibus eccles. cap. 22; Epistola Pauli et Gebehardi, relata apud Mabillon 
Museum italic. I, 96; Probst Die reformierte mailãndisehe Messe. Mainzer 
Katholik 1882, pag. 337—354. 

2* 

mnitate per celebrantem recitatur, in Ambrosiana liturgia nihil in- 
vestigare possumus. Pacem et diptycha in antiqua Mediolanen- 
siura missa eundem locum habuisse quem apud Gallos tenent, 
ex epistola S. Innocentii I. ad Decentium Eugubinum data ' ) 
minime concludi potest, quia Eugubina urbs non ad provinciam 
Mediolanensem sed Komanam pertinebat; et si Duchesne pacem 
Mediolani olim eodem loco datam esse, quo in Gallorum liturgia, 
etiam ex eo ostendere vult, quod hodierna liturgia ante orationem 
super sindonem adbuc habeat acclamationem: „ Pacem habete", 
ad baec est respondendum, hunc pacis locum cum liturgia Galli- 
cana minime congruere, cum oratio super sindonem ante offer- 
torium recitetur-), Galli vero post oblata munera pacis osculum 
invicem sibi tradiderint. 

Ad alterum. Si percurrimus singulas partes utriusque liturgiae 
communes, sane eas omnino praetermittere possumus, quae non 
solum in Gallicana et Ambrosiana liturgia simul, sed in omnibus 
liturgiis etiam hodiernis inveniuntur, quibus partibus certissime 
auctor ipse eruditissimus nullam vim attribuere voluit pro causa pro- 
banda; quales sunt: antiphona sub initio missae Gallicanae reci- 
tata, quae consentit cum sic dieta Ingressa liturgiae Ambrosianae ; 
eadem antiphona adest in liturgia Romana (Introitus) mozara- 
bica (Officium) orientali (Movo-fev/);), vel Kyrie eleison ante lecti- 
ones sacras novies repetitum, vel duplex canticum, offertoriuni et 
praecedens et consequens (Antiphona post evangelium — OflFe- 
renda), quod correspondet canticis Gallicanae missae Sonus — 
Laudes, quae Germani expositio :< ) commemorat; haec duplex anti- 
phona nihil aliud est nisi canticum in omnibus liturgiis offerto- 
riuni concomitans, quod apud Mediolanenses et Gallos per orati- 
ones oblatorias (fortassis alta você recitatas) in duas dissectum 
est partes. 

Eodem modo tacere possumus de cântico illo Benedicite, 
quod in Gallicana missa inter lectiones recitare consuetum erat, 
quodque hodiernum missale Ambrosianum certis adhuc diebus 
habet; nam etsi hoc canticum non in omnibus liturgiis 



>) De hac epistola infra uberius tractabimus, quare hoe loco b revi ter 
tantum illam tangi mus. 

2 ) Cf. Pamelius Ritual e ss. patr. latinor. Coloniae Agripp. 1675. Tom. I, 
p. 293 et sq. ubi refertur Ambrosiane Missae ritus et ordo. 

s j Germani expôs. tit. De Sono. 

locum habet, tamen minime putare cogimur, Gallos ex Mediolanen- 
sium liturgia accepisse hoc canticum, sed quia in universali 
ecclesia erat celeberrimum, et hi et illi receperunt illud, sicut 
etiam eundem hymnum in Sabbatis Quatuor Temporum missalis 
Romani legimus. 

Omissis itaque his partibus accuratius de iilis aliis agamus, 
quibus Duchesne maximam probandi vim inesse contendit, atque 
eiusmodi partes sunt quatuor: a. in missa Ambrosiana hodierno 
quoque tempore post evangelium triplex repetitur Kyrie eleison, 
quod vestigium est illius precis apud Gallos eodem loco reci- 
tatae 1 ); et specimen eiusdem precis retinet litania illa in Domi- 
nicis Quadragesimae sub initio missae praescripta, quae quidem 
in singularum invocationum forma mirum in modum concordat 
cum illa litania, quam in sic dicto missali Stowe " 2 ) scriptam legi- 
mus 3 ). b. missa illa, a Pamelio ex códice antiquo missalis Am- 
brosiani relata 4 ), in oratione „post Sanctus" omissis oratiouibus 
Romanis Te igitur, Communicantes et reliquis formam talem 
ostendit, quae cum formulis Gallicanis bene convenit, quod clare 
apparet, si confertur cum orationibus illis „post Sanctus" quas 
in missali Gothico legimus 5 ). c. consecrationis formula, quam 
in Mediolanensi missa usitatam videmus*), prope accedit ad for- 
mam liturgiae mozarabicae 7 ) , quae liturgia cum plane eadem 
sit ac in Gallorum ritu, concludere possumus, etiam istum cum 
Ainbrosiano hac in re (quae maximi est momenti), convenire 8 ). 



*) cf. Germani expositio Tit. De prece. 

2 ) Warren: The liturgy of Celtic church, pag. 229; continet missale illud 
ritum Anglorum vel Erinorum et constat inter liturgicos scriptores veterem 
illorum ritum cum Gallicano paene convenire. (cf. Grisar, Uber einen neuent- 
deckten Canon etc. Innsbr. Zeitschrift 1886, pag. 2 et sqq.) 

3 ) Duchesne loc. cit. pag. 189 — 191. 

4 ) Pamelius loc. cit. pag. 353. ft ) Duchesne 1. c. pag. 205 et 206. 

<*) Hoc est corpus meum . . . Hic est cálix sanguinis mei . . . Haec quoties- 
cunque . . . facietis, inortem meam praedicabitis, resurrectionem meam annun- 
tiabitis, advcntum meum spcrabiíis, donec iterum de coelis veniam ad vos. 
Missale Ambros. 

7 ) Quotiescunque manducaveritis panem huno et calicem istum biberitis, 
mortem Dm' annuntiabitis, donec veniet in ciaritatem de coelis. 

8 ) Deest enim formula ipsa Gallicana consecrationis, quia omnes códices 
manuscripti tantum prima illius verba (Qui pridie) habent, nec scriptores de 
hac re quidquam certi nobis tradiderunt. 

d. in missae Ambrosianae ordine, quem Muratori publici iuris 
fecit '), oratio illa consecrationem sequens" 2 ), maximam affinitatem 
ostendit cum orationibus missalis Gothici (praesertim illa in missa 
circumcisionis legenda) :> ), quae ab orationibus Romanis Unde et 
memores, Supra quae et reliquis valde recedunt 4 ). 

Sed ne haec quidem argumenta nos inducere queunt, ut in 
partes clari auctoris transeamus. immo potius omnes istas litur- 
giae partes probare nitemur non ex una liturgia in alteram 
esse translatas sed potius a communi fonte in utramque deri- 
vatas, id est a liturgia primordiali, quae omnium ecclesiarum 
in primis fidei saeculis communis erat (de qua paulo inferius 
accuratius agemus); nam a. preces illae in liturgia Gallicana 
recitari solitae sunt orationes pro fidelibus primis christianis tem- 
poribus in quavis missa usitatae 5 ); b. oratio illa Pameliana non 
solum ad formam orationum Ga 11 içar um prope accedit*), sed 
illa verba, quae ei cum orationibus Gallicanis sunt communia, 
simili modo in liturgia quoque Clementina 7 ) reperiri possunt; 

c. eodem modo quo Gallorum et Mediolanensium missa, liturgia 
quoque Clementina in sacra consecratione institutionis verbis con- 
iungit monitionem Apostoli in Corinthiprum epistola 8 ) factani 9 ); 

d. oratio illa ex códice Muratoriana allata nihil aliud est, quam 
sic dieta anamnesis, quam in clementina quoque liturgia vide- 



l ) Muratori Liturgia Romana. Tom. I, pag. 131 — 134. 

-) loc cit. : Haee facimus, haec celebramus, tua Domine praecepta servantes 
et ad communionem inviolabilem hoc ipsum quod corpus Doiniiii sumimus, 
mortein dominicam nuntiauius. 

3 ) Muratori 1. c. pag. 534: Haec nos Domine instituta et praecepta reti- 
nentes suppliciter oramus. uti hoc sacrificium suscipere et rei. 

4 ) Duchesne 1. c. pag. 206—208. 

6 ) Legantur orationes in Constitut. apostol. lib. 8. cap. 10. (quam litur- 
giain infra dicemus typuui liturgiae primordialis bene retinuisse) et conferantur 
cum exeinplis a Duchesne 1. c. pag. 189 — 191 allatis, neque dubium remanebit 
quin utraque liturgia sit eiusdem originis. 

•) Oratio Ambrosiana: Vere sanctus, vere benedictus doininus uoater 
Jesus Christus filius tuus. Qui cum Deus esset maiestatis, descendit etc. 
oratio Gallicana (in missa Circumcis. Dni. Muratori 1. c. pag. 534): Vere 
sanctus, vere benedictus Dominus noster Jesus Christus filius tuus: qui venit 
quaerere etc. 

7 ) Constit. Apost. lib. 8. cap. 12. "Ayiog yáç st, wg àXri&cõç xoí 
naváyiog . . . aytoç xal vlòç aov novoyBvr\ç t kvqioç. 

8) I. Corinth. 11, 26. ») Const. Ap. lib. 8. cap. 12. 

mus, quamque etiani omnes posteriores litnrgiae retinuerunt; 
quod missa illa, ex qua desumptus est cânon Muratorii, non for- 
mam Romanam istius orationis '„Unde et memores") ut alias, 
exhibet, sed vetustiorem formam, fortassis propterea est factum, 
quia est missa in coena Domini recitata et in sacra passionis 
hebdomada vel in die institutionis eucharistiae vetus liturgia in 
usu remansit. 

Itaque liturgiam veterem Mediolanensem eandem fuisse ac 
liturgiam Gallicanam, non satis probatum esse putamus; accedit 
quod vir ille, lituigiae Ambrosianae peritissimus , A. Ceriani, 
nunc bibliothecae Ambrosianae custos, (ut tradit P. Suitbertus 
Baeumer) ' ) certissime se ostendere posse . afíirmavit missam 
Mediolanensem veterem plane eamdem fuisse cum liturgia vetusta 
Romana; quam sententiam probabit opere in manuscripto iam 
completo et in tabulado sacrae rituum Congregationis deposito, 
quod próximo tempore editurus est in lucem. 

Remanet ergo ex tribus illis argumentis supra citatis primum 
solum; quod etsi non negamus, tamen per se ipsum solum cer- 
tissime nitail probat, itaque sententiam clarissimi viri relin- 
quendam et aliam amplectendam censemus. 

Alteram sententiam de origine liturgiae Gallicanae cl. Probst 
defendit, talia affirmans 2 ): 

In Gallia primis quatuor christiani nominis saeculis usitata 
erat, sicut ubique, primordialis liturgia ab Apostolis iam con- 
stituía; cum autem saeculo quarto exeunte Damasus Papa hanc 
vetutissimam liturgiam pro Romanis reformavisset, cum abbre- 
viata prolixa oratione eucharistica, tum accommodatis ad annum 
ecclesiasticum orationibus et praefatione, hac reforraatione Romana 
etiam Gallicani episcopi sunt inducti, ut suum reformarent ritum, 
qua ex re orta est liturgia illa, quam in codicibus saeculorum 
sexti et septimi descriptam videmus. Cohaeret haec sententia 
clarissimi doctoris cum illa, quam de primaeva liturgia univer- 
salis ecclesiae tenet quamque in opere a. 1870 edito: „Liturgie 
der drei ersten christlichen Jahrbunderte", testimoniis patrum 



') HÍ8torische8 Jahrbuch der Gõrres-Gesellschaft. 1890. fascicul. I. pag. 53. 

*) Probst Die gallikanische Messe vom vierten bis zuin achten Jahr- 
hundert Mainzer Katholik 1886, pag. 73—95; 146—167; 246—267; 361—882; 
517—540. 

comprobare nititur; quam etiam Bickell, illum sequens, est amplexa- 
tus et in scriptis sais litargicis defendi t; itaque de bac sententia 
oportet boc loco accuratius agamus. Sententia illa tali modo 
se habet: Usque ad Damasi têmpora singularum terrarum eccle- 
siae in liturgia non divergebant, sed ubique in usu erat liturgia 
ab Apostolorum temporibus iam ordinata, et illa quidem, quam 
exhibet liber octavus Constitutionum apostolicarum, quam Clemen- 
tinam nominare solemus, quia prioribus saeculis (etsi per errorem) 
Glementi Romano erat adiudicata. 

De hac sententia antequam iudicium nostrum proferamus, 
maximi momenti est inquirere, in quantum affirment doctissimi 
illi duo viri, liturgiam Glementinam cum apostólica convenire et 
ubique fuisse usitatam. 

Atque primum quidem quod ad Bickellii sententiam attinet, 
rectum modum mihi videtur excedere, cum talia dicit: Constitu- 
tiones Apostolorum liturgiam primordial em in forma paene 
autbentica reservasse 1 ), et hanc liturgiam primaevam brevi 
tempore post ultimam coenam ab Apostolis iam scripto traditam; 
vel: Liturgiam Clementinam per prima tria saecula in universali 
ecclesia, minimis proprietatibus tantum cxceptis („mit ganz ge- 
ringen lokalen Eigenttimlicbkeiten") usitatam fuisse 2 ). Iuxta 
haec dieta liturgia Clementina paene eadem est atque liturgia 
ab Apostolis instituta; sed talem opinionem sequi non possum; 
vix enim cogitari potest, 1. apostolicis iam temporibus liturgiam 
tam prolixam atque tot partibus compositam, quae iam tam longas 
continet explicationes dogmáticas, esse constituíam; 2. liturgiam 
hanc per omnes persecutionum procellas integram esse serva tam 3 ). 
Et huic sententiae, ut ita dicam excessivae, refragatur etiam 
Doctrina XII. Apostolorum (Aiãajpi xuív i(J' à-oatoXcDv) a Philotheo 
Bryennio anno 1883 publici iuris facta, quae indicio peritorum 
scripta esse videtur sub finem primi saeculi 4 ); nam quae boc 
opus tradit (cap. 9. 10. 14.) de liturgia illius temporis, non param 



*) Bickell Messe und Pascha. Mainz 1872. pag. 3: Die urchristliche 
Liturgie, welche uns die apostolischen Constitutionen in noch fast ganz authen- 
tischer Form aufbewahrt haben . . . 

*) loc. cit. pag. 2. 

3 ) cf. Thalhofer Handbuch der kathol. Liturgik. Tom. I. pag. 334 — 336. 

4 J Baeumer Die wiederaufgefundene „Lehre der zwõlf Apostei" un4 ihre 
bÍ8herige Literatur. Literarischer Handweiser. 1888, pag. 425—427. 



25 

divergunt a Coustitutionibus apostolicis, ita ut auctor clarissimus 
ipse a pristina sua sententia recessisse videatur; scribit enim, 
de hac doctrina Apostolorum agens, talia l ) : ex formulis huius 
libri apparere, inter tempus apostolicum et médium saeculi quarti 
incrementum liturgiae non modicum („eine niclit unerhebliche 
liturgische Weiterentwickelung") esse factum; atque etiam quod 
ad summam orationum attineat, magnam differentiam adesse; 
et alio loco 2 ) taaec dicit: incrementum liturgiae ab apostólica 
usque ad Clementinam maiorem fuisse, quam ante putavisset 3 ). 
Si deinde transeamus ad Probstii sententiam, in primo est 
dicendum, Bickellium, etsi affirmet 4 ), suam sententiam etiam 
illius esse, non recte hoc afíirmare. Nam doctissimus ille vir de 
relatione inter liturgiam apostolicam et Clementinam multo cautius 
loquitur; non diffitendum quidem, in tractatu de liturgia moza- 
rabica 6 ), baec illum dicere: usque ad saeculi quarti finem euctaa- 
ristiae celebrandae in universa ecclesia fundamentum fuisse litur- 
giam non solum essentia sed etiam ritu apostolicae originis, 
quam optime repraesentet liber octavus Constitutionum apostoli- 
caram (quae sententia propius accedere videtur ad illam Bickelli- 
anam), sed alio loco fi ) talia scribit: liturgia ubique magis eius- 
dem formae erat, quo propius accedebat ad communem fontem 
apostolici temporis; iuxta hoc dictum liturgia apostólica iam 
primis tribus saeculis quibusdam modis est variata atque aucta, 
servatis semper parti bus essentialibus, itaque liturgia Clementina 
non iam formam apostolicam ipsam sed ampliatam ostendit, et 
talem quidem , ex qua typum liturgiae universalem primorum 
saeculorum bene cognosccre possimus. Quodsi hanc esse Probstii 
sententiam ex loco supracitato recte concluditur, illam sequi 
non dubito. 



1 ) Bickell Uber die Doctrina XII Apost. und die Litnrgie. Innsbrucker 
Zeitschrift fur Theologie. 1884. pag. 400 et sqq. 

2 ) Bickell s. v. Liturgie. Kraus Realencyclopaedie der christlichen Alter- 
thúmer. Tom. II, pag. 311. 

8 ) 1. c. „Die Formulare der Jiôa%ij zeigen, dass die Entwickelung der 
apostolischeu Liturgie zu der der aposto] ischcn Constitutionen doch etwas 
stãrker gewesen ist, ais er bisher anzunehmen geneigt war. <l 

4 ) Bickell Messe und Pascha. pag. 2. 

*) Probst Die spanische Messe. Innsbrucker Zeitschrift. 1888. pag. 1. 

*) Probst Mailãndische Liturgie. Mainzer Katbolik. 1882. pag. 16. 

Et hanc liturgiam primaevam primis tribus christianis saeculis 
etiam apud Gallos viguisse, ex scriptis vetustissimorum Galli- 
canae ecclesiae patrum certo comprobare possumus, (quodProbst 1 ) 
argute demonstra vi t). Atque quae ex illius argumentis maximi 
momenti mihi videntur esse, liceat mihi hoc loco repetere. 

1. Si S. Irenaei scripta percurrimus, certa vestigia istius liturgiae 
reperimus; nam loco quodara ' 2 ) orationem eucbaristicam generatim 
significat, altero loco singularem quamdam partem istius orationis 
commemorat, quae etiam in Clementina liturgia nobis occurrit; 
sententiam enim profert 1 ) de resuscitatione Adami post lapsum 
emortui, quam simili modo etiam Clementina liturgia habet'); 
consensum vero maxime notabilem ostendit fragmentum 38., Irenaei 
operibus appositum 5 ), quod non solum commemorat in liturgia 
gratias agi pro creatione plantarum 6 ), sed etiam formam epiclesis 
Clementinae 7 ) liturgiae plane verbatim reddit. 

2. Simili modo in scriptis maximi illius Gallorum doctoris, 
qui saeculo quarto floruit, S. Hilarii Pictaviensis, vestigia non 
desunt liturgiae istius conformis Clementinae; atque etiamsi disci- 



i) Probst Liturgie derdrei ersten christlichen Jahrhunderte. pag. 119—130; 
Die gallicanische Messe. Katholik 1886. pag. 76 — 95. 

*) Irenaeus adversus haeres. lib. 4. cap. 28. nr. 3: per dictionum multas 
vocês unam consonantem melodiam in nobis senti et, laudantem hymnis Deum, 
qui fecit omnia. 

. s ) loc. cit. lib. 3. cap. 23. nr. 7: victus autem erat Adam, ablata ab eo 
omni vi ta, propter hoc rusus victo inimico recepit vitam Adam. 

4 ) Const. Apostol. lib. 8. cap. 12: iqÓvco 81 nobe òXíyov ctvtòv xofiíoag 
OQ*cp bÍç naXiyysvsaiav ixttXsoaç, ooov ftuvctzov Xvaag, £ m *l v ^è &vaatáos(oç 
ènriyyslXoi. 

6 ) Migue Patrol. Ser. graeca. Tom. 7. fragua. 38 : nçoag>êçofisv yàç xtp &tá 
tòv acro* xal tò notyoiov tr\g tvXoylctg, 8v%aç>iótovvzeç awrcõ, <m vj yg 
inê%Evaev iíttpvúcti tovg xctonovg tovtovg eig tçorpr\v rifistêgav, %ai êvzav&a 
zí]v nçooatpoçttv teXéaavtsg in%aXov(isv tò nvevpa tò ayiov, onmç ànotpr^v^ 
zr\v õvalav ictvtqv xai tòv ãotov úàpa tov Xçiútov xal tò not^çíov alpa 
tov Xçiotov, Tvct ol fiszaXa^óvztç zovzcov tmv Ávtitvncov zijç èmêasmç xé&v 
áftaçttoov xal zr\c d<orjç cclcovíov tv%eoai. 

°) Etiam praefatio Clementina hanc materiam fuse tractat. 

7) Constit. Apost. lib. 8. cap. 12: ctÇiovpsv aè, . . . onmç xaxanèfitfníç 
to ayiov cov IJvevfia inl xr\v dvotctv zavtrjv, tòv fíúotvçec tmv na&nyiáta>* 
tov kvqÍov lr}6uv, onmç ànotprpf] tòv ãçzov zovzov oófia tov Xçtútov aov 
%al tò notriçiov xovto alfia tov Xqhsxov aov, tva ol y.txaXa$òvxèç ctvxov pèficu- 
co&âai noòç ivoêpsuxv, àyéoscoç àftaotruiátaiv tv%a>aiv. 

plina sic dieta arcani, a sancto patre aceurate observata, illum 
impediat, quominus aperte et longe de sacris mysteriis agat, 
tamen ea, quae obscure dicit, si recte interpretamur, plane 
sufficiunt, ut ostendant, liturgiam quamdam Clementinae affinem 
suo tempore in Gallia usitatam fuisse. Nam in commetatario psal- 
morum 1 ) de quatuor orandi generibus ab Apostolo iam comme- 
moratis tali modo agit, ut ad singulas partes missae ea conferat, 
et hae missarum partes plane conveniunt cum illo ordine, quem 
in Clementina missa videmus*); praeprimis autem in S. Hilarii 
operibus manifeste significatur oratio eucharistica; nam duo illi 
loci, quos cl. Probst ex psalmorum commentariis attulit 3 ), et 
summa rerum cum Clementina liturgia bene conveniunt, et quoad 
formam elevatum illud loquendi genus et hymno assimilatum 
ostendunt, quod iam s. Justinus martyr * ) ut orationis eucharisticae 
proprium praedicat. 

His argumentis ex scriptis sanctorum patrum petitis et a 
cl. Probst allatis, forte aliud quoque adiei potest ex „peregri- 
natione Silviae" anno 1887 a Gamurrini inventa. Describit hoc 
opus consuetudines litúrgicas Jerosolymitanae ecclesiae, quae 
saeculi quarti médio in usu erant, et iudicio editoris scriptum 
esse videtur a Silvia, sorore Rufini praefecti, quae, ex Gallia 
meridionali orta, consuetudines a ritu suae regionis diversas 
singulis in locis praedicat, at ubi de missa fidelium loquitur, 
haec tantum dicit: „Át ubi autem missa facta fuerit ecclesiae 
iuxta consuetudinem, quaetubiquefit*)". Ex quibus verbis 
fortassis deducendum est, missae ordinem illo tempore u bique paene 
eundem fuisse, et in Gallia quoque observatum esse hunc ritum 
communem. 

Satis igitur probatum esse videtur, etiam in Gallorum eccle- 
siis fuisse liturgiam prímordialem in primis fidei saeculis totius 
ecclesiae communem; et si hanc sententiam tenemus, non magni 
momenti est statuere, unde allata sit haec liturgia; d ubi um enim 
esse non potest, quin primi fidei apostoli Gallis hunc ritum uni- 
versalem intulerint, et quia constat, fidem christianam ex Oriente 
traditam esse Gallorum populis, facile putabimus ex eodem etiam 



l) Hilarius in 90. psalui. nr. 2. *) Probst loc. cit. pag. 84—94. 
8 ) loc. cit. pag. 85—88. 4 ) Iustin. inart. apolog. I. cap. 13. 
6 ) Peregr. Silviae. (Duchesne loc. cit. pag. 476.) 

suscepisse illos hanc liturgiam. Quae sententia a mente cl. 
Probst non aliena videtur esse, cum in tractatu de missa moza- 
rabica 1 ) scribat, dubium moveri non posse, quin ad missam 
australis Galliae liturgia orientalis aliquid momenti et ponderis 
habuerit. 

Hucusque ergo sententiam doctissimi viri sequi non dubito; 
sed ab illa recedo in iis, quae de reformatione huius liturgiae 
auctoritate Romana facta scribit. Innititur in hac expositionis 
parte imprimis epistola illa S. Innocentii I. ad Decentium epi- 
scopum Eugubinum data, cuius iam supra mentionem feci, liceat- 
que mihi illa epistolae verba, quae ad rem nostram spectant, 
verbatim huc exscribere: 

1 „Si instituta ecclesiastica, ut sunt a beatis Apostolis tradita, 
integra vellent servare Domini sacerdotes, nulla diversitas, nulla 
varietas in ipsis ordinibus et consecrationibus haberetnr. Sed 
dum unusquisque non quod traditum est, sed quod sibi visum 

5 fuerit, hoc aestimat esse tenendum, inde diversa in diversis locis 
vel ecclesiis aut teneri aut celebrari videntur; ac fit scandalum 
populis, qui dum nesciunt traditiones antiquas humana praesum- 
ptione corruptas, putent sibi, aut ecclesias non convenire aut ab 
Apostolis vel apostolicis viris contrarietatem inductam. 

10 2. Quis enim nesciat aut non advertat, id quod a príncipe Apo- 
stolorum Petro Bomanae ecclesiae traditum est ac nunc usque 
custoditur, ab omnibus debere servari, nec superduci aut intro- 
duci aliquid, quod auctoritatem non habeat aut aliunde videatur 
accipere exemplum? praesertim cum sit manifestum in omnem 

15 Italiam, Gallias, Hispanias, Africam atque Siciliam et insulas 
interiacentes, nullum instituísse ecclesias nisi eos, quos venera- 
bilis Apostolus Petrus aut eius successores constituerint sacer- 
dotes. Aut legant si in his provinciis alius Apostolus invenitur 
aut legitur docuisse; qui si non legunt, quia nusquam inveniunt, 

20 oportet eos hoc sequi, quod ecclesia Romana custodit, a qua eos 
principium accepisse non dubium est, ne dum peregrinis asserti- 
onibus student, caput institutionum videantur omittere. 

3. Saepe dilectionem tuam ad Urbem venisse ac nobiscum 
in ecclesia convenisse non dubium est, et quem morem vel in 

25 consecrandis mysteriis vel in ceteris agendis arcanis teneat, cogno- 



! ) Probst Die span. Messe. Innsbrucker Zeitschrift, 1888. pag. 7. 

visse ; quod sufflcere ad informationem ecclesiae tuae vel reformati- 
onem, si praecessores tui minus aliquidautalitertenuerunt, satis cer- 
tum haberemus, nisi de aliquibus consulendos nos esse duxisses; qui- 
bus idcirco respondimus, non quod te aliqua ignorare credamus, sed 
ut maiori auctoritate vel tuos instituas vel si qui a Komanae eccle- 30 
siae institutionibus errant, aut commoneas aut indicare non differas, 
ut scire valeamus, qui sint, qui aut novitates inducunt, aut alterius 
ecclesiae quam Komanae existimant consuetudinem esse servandam. 

4. Pacem igitur asserís ante confecta mysteria quosdam populis 
imperare, vel sibi inter se sacerdotes tradere, cum post omnia, 35 
quae aperire non debeo, pax sit necessário indicenda. . . . 

5. De nominibus vero recitandis, antequam precem sacerdos 
faciat, atque eorum oblationes, quorum nomina recitanda sunt, 
sua oratione commendet, quam superfluum sit, et ipse pro tua 
prudentia recognoscis, ut cuius hostiam necdum Deo ofFeras, 40 
eius ante nomen insinues; prius ergo oblationes sunt commen- 
dandae, ac tunc eorum nomina, quorum sunt edicenda, ut inter 
sacra mysteria nominentur, non inter alia, quae ante praemittimus, 
ut ipsis mysteriis viam futuris precibus aperiamús" ' ). 

Ex hac epistola Probst nonnullas conclusiones deducit pro 
Gallorum liturgia; sed antequam singula commemorem, generatim 
nego epistolam praelaudatam pro Gallorum missa aíferri posse, 
quia ad istam liturgiam minime pertinet; nam 

a. Eugubium urbs est mediae Italiae, et difficile est putare 
Gallorum liturgiam in hanc usque urbem vim exercuisse, prae- 
sertim si perpendimus inter hanc urbem et Gallorum regionem 
interpositam iacere provinciam Mediolanensem, quae suum pecu- 
liarem ritum habet, a doctore claríssimo S. Ambrósio institutum. 

b. haec epistola (iuxta interpretationem, quam cl. Probst 
amplectitur) de diptychis ante offertorium agit, (a lin. 37 — 44) 
cum Gallorum liturgiae sit proprium, post oblata munera recitare 
nomina offerentium. 

Hae duae rationes difficultatem praebent, ne epistolam 
Innocentii ad Gallicanam liturgiam referamus; sed etiamsi hanc 
difficultatem ita submovere voluerimus, ut concedamus. 

ad a. de facto intercessisse connexum aliquem inter Eugubinam 
dioecesim et Gallorum partes; 



l ) Hurter opusc. Ss. Patrum. vol. 18. pag. 27 — 31, 

ad b. locum illum epistolae de diptychis tractantem ita 
esse interpretandum , ut de nominibus post offertorium reci- 
tatis agat, [quae interpretatio admitti potest, si verba illa linea 
38 et 39 (atque — còmmendet) et linea 40 (ut cuius hostiam 
necdum Deo offeras) referamus non ad orationes in offer- 
tório reeitatas, sed ad illam oblationis orationem, quam omnes 
paene liturgiae (et eam quidem ex vetere liturgia desumptam) 
post consecrationem habent], tamen conclusiones illas, quas cl. 
Probst ex ea epistola deducit, minime amplecti possumus. Loc. 
cit. pag. 75 et 76 talia concludit: sub finem saeculi quarti et 
initio saeculi quinti necessitatem reformationis liturgiae sicut ubi- 
que ita et iam Romae agnitam fuisse talemque reformationem 
etiam esse peractam; nam certissime, ita pergit, Papa Decen- 
tium ad reformationem non esset hortatus, nisi ipse in 
hac reformatione praecessisset; si enim Galli, Hispani, Africani, 
ut Papa dicit, liturgiam suam Roma acceperunt et illorum litur- 
gia reformatione indigebat, haec eadem reformationis necessi- 
tas etiam pro Romana liturgia aderat. Quae epistolae explicatio 
a recto sensu aberrare mihi videtur ; quod quidem maxime hac de 
causa est factum, quia cl. Probst voei „reformatio u (linea 26 et 27) 
attribuit sensum a rerum connexu alienum et nimia arte quae- 
situm, referens illam ad reformationem liturgiae generalem, sub 
finem saeculi quarti factam ; nam istius voeis sensus hoc loco non 
talis est: mutatio ritus cuiusdam liucusque usitati ( non depravati 
quidem sed temporibus mutatis non apte convenientis) in aliam 
formam, quam antea nunquam habuit (hoc modo certissime per- 
acta est reformatio illa, ad quam cl. Probst retulit hoc vocubulum), 
sed: exstirpatio quarundam novitatum et reduetio in prístinum 
statum; haec interpretatio istius voeis et per totam causam in 
epistola tractatam postulata videtur, et praesertim ex illo enun- 
tiato deducenda „si praecessores tui minus aliquid aut aliter 
tenuerunt". De necessitate autem reformationis pro Romano 
specialiter ri tu summum Pontificem hoc loco non agere, ex eo 
consequitur quod prima epistolae parte iubet ad Apostolorain 
traditiones integras redire (a lin. 1 — 3), altera autem parte 
postulat, ut ad Romanas consuetudines episcopus reducat litur- 
giam suae dioecesis (a lin. 10 — 12; 20—22), quibus duobus locis 
inter se coniunctis Papa innuit, Romanam ecclesiam traditiones 
apostólicas bene adhuc servasse. 

Simplex igitur huius epistolae sensus talis videtur esse: in 
Eugubina urbe, ad provinciana metropolitanam Romanam perti- 
nente, episcopi quidam saeculi quinti initío novitates quasdam 
intulerant liturgiae, a Romano ritu divergentes; de qua re turba- 
tus, eorum saccessor Decentius episcopus ad summum Pontificem 
recurrit, cai Papa respondit, ad usum Romanum, utpote tradi- 
tioni apostolicae correspondentem, esse revertendum. 

Sed si hunc sensum epistolae recipimus, omnes illae conclusiones 
per cl. Probst ex ea deductae fundamento carent, itaque ex hac 
epistola nihil afferri posse videtur pro illa sententia, quae tenet, 
reformationem liturgiae Gallicanae secundnm ritum Romanum esse 
factam. 

Si deinde ad talem sententiam probandam cl. Probst ! ) remit- 
tit ad illas epistolas S. Aviti Yiennensis episcopi, quae sedis 
Romanae auctoritatem praedicant, ad haec est dicendum: etiam 
Basilius, Chrysostomus, Ambrosius, qui sine dúbio studiosissimi 
erant auctoritatis summi Pontificis, nibilo minus suam liturgiam 
reformaverunt independenter ab auctoritate Romana. Erat quidem 
tunc temporis talis ratio, ut, servatis partibus essentialibus, singu- 
larum regionum episcopi liberum sibi putarent, peculiari modo dis- 
ponere ceremonias et orationes; nec summi Pontífices talem diversi- 
tatem omnino improbarnnt, quod ex quadam epistola S. Gregorii 
Papae ") ad Augustinum Cantuariensem episcopum probari potest. 

Itaque secundum exemplum Romanae ecclesiae reformationem 
Gallicanae liturgiae esse factam non satis probatum mihi videtur 
esse, immo potius baec liturgia reformata, mirum quantum, discrepat 
a ritu Romano reformato et multae istius liturgiae partes, quae per 
reformationem demum ei sunt illatae, aperte originem orientalem 



i) Probst Die gallikanische Messe. Katholik 1886. pag. 146 et 147. 

* 2 ) Gregor. Magn. Epist. 11, 64: . . mihi placet, ut sive in Romana sive 
in Galliarum sive in qualibet ecclesia aliquid invenisti, quod plus omnipotenti 
Deo possit placere, sollicite eligas et in Aoglorum ecclesia, quae adhuc in 
fide nova est, institutione praecipua, quae de multis ecclesiis colligere potuisti, 
infundas; non enim pro locis res, sed pro rebus loca nobis amanda sunt; ex 
singulis ergo quibusque ecclesiis, quae pia, quae religiosa, quae recta sunt, 
collige. (Haud néscio quidem a Duchesne 1. c. pag. 93. 94. impugnari huius 
epistolae authenticitatem, quia S. Bonifacius in Romanis tabulariis illam reperire 
non poterat; sed haec causa non satis sufficiens mihi videtur ad reprobandam 
epistolam tam venerandae antiquitatis, quam Beda veuerabilis iam historiaram 
libris iriseruit) 

indicant; talia sunt: Tríshagion in catechumenorum missa solemni 
modo ter repetitum ! ) ; processio solemnis oblatorum offertorium 
praecedens 2 ), triplex sacrarum lectionum numerus, oratio domi- 
nica non a celebrante soluin, sed ab universo populo decantata, 
eodem modo quo fit in Graecorum missa; permagni autem momenti 
mihi videtur esse, quod illa, quae Gallorum liturgiae maxime sunt 
própria, id est diptycha et pax post offertorium posita, etiam 
in duabus syriacis liturgiis adsunt*). 

Propterea plurimi scriptores de hac re tractantes hanc orien- 
talem originem liturgiae Gallicanae (reformatae) affirmant; ita 
Duchesne*), Rõsler 5 ), Bickell 6 ), qui contendit, ex Ephesina litur- 
gia depromptas esse illas partes orientales. 

Negat autem cl. Probst 7 ), opponens, Gallicanae liturgiae 
proprium esse, omnes missae orationes, non excepto cânone, 
singulis anni festivitatibus accomodare, cum liturgia orientalis 
etiam reformata quotidie eundem canonem habeat. Basilium enim 
tantummodo orationem eucharisticam abbreviasse, sed non ora- 
tiones iuxta annum ecclesiasticum variasse, et paulo post refor- 
matam esse missam catechumenorum; quod ita intelligo, lectiones 
et psalmorum cantum (ex quibus maxime partibus constat cate- 
chumenorum missa) iuxta anni têmpora variata fuisse, ab initio 
fidelium missae autem semper eundem ordinem observatum esse, 
non excepta praefatione. Et talem etiam Gallicanae liturgiae 
státum fuisse in prima reformationis período, ex loco quodam 
Gennadii 8 ) concludo, qui de Musaeo presbytero Massiliensi, sub 
finem saeculi quarti vigente, talia refert: Hortatu sancti Venerii 

1 ) Goar Euchologium. Venet. 1730. pag. 109 refert, Theodosio iuniore 
et Proclo patriarcha inductum esse hunc hynmum in liturgiam byzantinam. 

*) Duchesne loc. cit. pag. 195: processio oblationis commun à 1'usage 
gallican et à 1'usage oriental. 

3 ) Bickell s. v. Liturgie. (Kraus Real-Encyclopaedie der christlichen 
Alterthiimer. Freib. 1886. Tom. I, pag. 322 et 324) ordinem haruin liturgiarum 
accurate tradit. 

*) loc. cit. pag. 87: 11 est reconnu de tout le monde, que la liturgie 
gallican en ce qui la distingue de 1'usage romain offre tous les caracteres 
des liturgies orientales. 

6 ) Rõsler Der kathol. Dichter Prudentius Clemens, pag. 61 : Es ist sícher, 
dass die Heimat dieses Ri tus in der griechischen Kirche zu suchen ist. 

*) Bickell Úber die Entstehung etc. Katholik 1874. pag. 194. 

7 ) Probst Die spanische Messe. Innsbr. Zeitschrift. 1888. pag. 7. 
*J Gennadius de vir. illustr. cap. 79. 

epíscopi sui excerpsit ex sacris scripturis lectiones totitts anni 
festivis aptas diebus, responsoría etiam psalmorum et capitula 
temporis et lectionibus congruentia; sed et ad personam sancti 
Eustasii episcopi et suecessoris praedicti hominis Dei composuit 
sacramentaram egregium et non parvum volumen, per membra 
quidem pro opportunitate officiorum et temporum, pro lectionum 
textu psalmorumque serie et decantatione discretum, 
sed snpplicandi Deo et contestandi beneficiorum eius 
soliditate sai consentaneum. Hunc locum ita intelligo, 
illum presby terum disposuisse lectiones et . antiphonas pro totó 
anni tempore, tum etiam pro episcopo suo composuisse sacra- 
mentariam (non tale quidem, quae orationes tantummodo cele- 
brantis haberet, sed missale plenum, quod omnes missae partes 
non exceptis lectionibus et canticis complecteretur (itaque dictum 
„non parvum volumen") et hoc missale puto quotidie variatum 
fuisse in partibus missae catechumenorum et psalmorum cantu 
(per membra quidem — discretum 1 )), quoad orationes autem ceie- 
brantis praesertim ab offertorio recitatas, semper eundem ordinem 
habuisse (snpplicandi Deo — hoc ad orationes celebrantis omnino 
vel ad collectas ab illo pro fidelibus recitatas specialiter refero, 
et contestandi beneficiorum eius — hoc certissime praefationem 
Gallicanam spectat — soliditate sui consentaneum' 1 )); en 
liturgiae formam, quae missae Gracae respondet. 

Progressu autem temporis, cum singuli episcopi in dies magis 
coepissent ipsi componere píeces litúrgicas, mutatio etiam in 
praefationem et canonem transiit (itaque non casu factum esse 
mihi yidetur, quod idem Gennadius Sidonium episcopum Claro- 
montanum armo 482 demortuumrefert scripsisse „contestationes 3 )". 

Atque tali expositione iam apparet, qui sint auctores litur- 
giae Gallicanae. Vetustioris illius liturgiae primis saeculis vigeu- 
tis Apostoli ipsi patres fuerunt; liturgiae autem saeculi quinti et 
sexti auctores illi viri nominari possunt, qui ad componendas 

*) Attendas velim ad illas partes, quas variatas dicit, in quibus orationes 
ipsae celebrantis non commemorantur. 

2 ) Locum istum ita interpretandum puto, quia praeter hunc sensum alium 
omnino investigare non possum; cl. Probst loc. cit. pag. 148 certam de eo 
séntentiám non protulit, sed dicit, fortassis referenda esse ília verba „soli- 
ditate sui consentaneum" ad missas communes illi sacramentado insertas ; sed 
haec interpretatio admodum improbabilis mihi videtur. 

a ) Schell Lateinische Liturgien. (Rrausr loc. cit. Tom. I, pag. 334.) 

9 

orationes et augendas ceremonias opem et industriam contulerunt. 
Facile credendum, iam Hilarium, qui exsul longo tempore inter 
orientales vixit, reformationis initiam posuisse, deinde alii quoque 
episcopi vel presbyteri tali operi manum admoverunt; immo 
suspicari licet, saeculo quinto singulos quosque episcopos in sua 
dioecesi diversas instituísse formulas, quare magna liturgiae 
varie ta s est orta; propterea nonnulla concilia illo saeculo ceie- 
brata ' ) iusserunt, in qúavis província ritum metropolitanae eccle- 
siae esse observandum. 



IV. De cânone missae Gallicanae. 

Quaestio de cânone missae Gallicanae difficillima est, et for- 
tassis aptissime solvi poterit, si singulos huius liturgiae fontes 
ordine chronologico percurramus. 

Atque primum quidem disputandum est de missis Moneanis. 
Quae ex eorum numero integrae supersunt, post contestationem 
has senas habent orationes 1. oratio post Sanctus. 2. post se- 
creta. 3. ante orationem dominicana. 4. post orationem domini- 
cam. 5. post communionem. 6. collectio*). Quae primo loco 
ponitur oratio post Sanctus, semper annectitur ad ultima eonte- 
stationis verba, id est Sanctus, et per singula vel bina enuntiata 
traducit ad verba consecrationis: Qui pridie 3 ); altera colleeta 

f ) Concil. Venetic. (anno 465) can. 15: Rectum quoque duximus, ut vel 
intra provinciam nostram sacrorum ordo et psallendi una sit consuetudo. 
Concil. Epaonens. (ann. 517) can. 27: Ad celebranda divina officia ordinem, 
quem metropolitani tenent, provinciales observare debebunt. 

*) Qui tituli etsi non in manuscripto leguntur, sed appositi sutit a cL 
Mone (excepto ultimo, de quo infra), tamen dubitare non debemus, quin recte 
sint suppleti, quod ex summa istarum orationum luce clarius apparet; ultimam 
autem orationem non „benedictio", ut Mone putavit, sed „collectio" esse iutitu- 
landani, ex eo concludo, quod haec oratio ad praecedentem „post commuiúoiieiii" 
eandem relationem habet, quae in missali Gothico intercedit inter orationem 
„post communionem" et sequentem „collectio sequitur". 

8 j Brevissima formula est missae secundae : Vere sanctus, vexe benedictus 
Dominus noster Jesus Christus filius tuus, qui pridie; longior illa missae sextae: 
Hanc in excelsis gloriae tuae laudem supernarum creaturarum você reaonante 
nobis quoque famulis tuis cognitam fieri píetas tua voluit, et haec praecunea 
(praeconiaj sedebus celebrata sidereis magnificentiae tuae donum noa solum 
noscendam famulis tuis sed etiam himetandam (imitandam) patuerunt. Qui 
pridie. (Mone loc. cit. pag. 18 et 29.) 

„post secreta", vel „post mysterium" duas illas partes continet, 
quas iam in vetere liturgia videmus, id est anamnesin (commenio- 
rationem passionis Domini, iuxta illud Apostoli dictum I. Corintb. 
II, 26: Quotíescunque manducabitis panem hunc et calieem bibetis, 
mortem Domini annuntiabitis), et epiclesin (id est invocationem 
spiritus sancti super munera consecrata). Hae duae partes pri- 
maevae liturgiae in nonnullis orationibus coadunatae inveniuntur, 
in aliis autem haec vel illa sola ponitur, quae orationes illius 
posterioris sunt temporis, quo abbreviata est liturgia et prolixae 
orationes sunt dissectae 1 ); ultima autem período talibus ora- 
tionibus etiam commemoratio festi occurrentis est inserta. 

Cui orationi post jnysterium adiungitur collecta ante orationem 
dominicam, deducens ad recitationem orationis: Pater nos ter 2 ). 

Ad ultimam orationis dominicae petitionem deinde annectitur 
alia collectio, quae respondet orationi Libera nos, in hodierna 
missa Romana recitatae 3 ). 

Sequuntur demum duae orationes ita inter se coniunctae, ut 
prior excitet ad gratiarum actionem pro sancta communione per- 
cepta, posterior ipsam gratiarum actionem exbibeat 4 ). 



*) Diversorum generum exempla sunt: a) Addit etiam istud edictum, ut 
quotienscunque corpus ipsius sumeretur et sanguis, commemoratio fierit Domi- 
nicae passionis, quod nos facientis Jhesu Christi Filii tui domini ac dei nostri 
sçmper gloriam praedicamus, rogamus uti hoc sacrifieium' tua benedictione 
benedicas et sancti spiritus rore perfundas, ut accipientibus universis sit eucha- 
ristia pura, vera, legitima, per Jhesum Christum et rei. (Mone loc. cit. pag. 26. 27.) 
b) Haec facimus Domine sancte, pater omnipotens, aeterne Deus, commemorantes 
et celebrantes passionem unici Filii tui Jesu Christi dni nostri qui tecum. 
(Murat. loc. cit, pag. 517. in vigília Natal ie domini.) c) Domini ac Dei nostri 
sempeterni gloriam depraeoemur, orantis, uti hoc sacrifieium tua benedictione 
benedicas et sancti spiritus tui rore perfundas, ut accipientibus universis legi- 
tima sit eucharistia. per. (Mone loc. cit. pag. 18.) 

*) Missa sexta: Indigni quidem sumus nomina filiorum, omnipotens Deus, 
sed iovente te domino nostro Jhesu Christo filio tuo, licet tripidantes tainen 
oboedi entes humili mente oramus et dicemus. (Mone loc. cit. pag. 29.) 

•) Missa sexta: Libera nus a maio, nostra libertas, quia tibi suli licet au- 
gere merita et demitti peccata, evacua nos vitiis et reple nos virtutibus, ut 
sanctificata atque auxta sanctificet corda dum creditur, deleat peccata dum 
sumetur, ut hic et in aeternum salvi esse mereamur per. (Mone loc. cit. pag. 29.) 

4 ) Missa sexta: Refesti esca caelesti, poculo Domini recreati deo patri 
omnipotenti laudes et gratias referamus. per. Collectio : Exaudi nos domine et 

3* 

Ex his igitur, quae de missis Moneanis retuli, manifeste ap- 
paret, initio saeculi sexti Gallos canonem habuisse non Romanum 
sed proprium, et eum quidem multo breviorem illo, quem ordo 
Romanus habet, et per singulos dies mutatum; euius singulae 
partes sunt abbreviatae orationes canonis liturgiae primordialis, 
quae prima quidem reformatiouis período quotidie eodem modo 
sunt recitatae (ut supra ex Gennadii quodam loco conclusi), postea 
autem per singulos dies sunt variatae. 

Eundem canonis ordinem etiam in S. Germani epistolis repe- 
rimus; nam illius tempore canonem a Romano diversum et bre- 
vissimum quidem in usu fuisse, iam ex eo colligere possumus, 
quod de cânone pauca tantum refert epistola: post Sanotus ex- 
positio statim pergit ad confractionem, quam Mabillon putat intel- 
ligendam esse consecrationem, deinde de oratione dominica agit 
statimque de benedictione et communione; de illis igitur partibus 
quae propriae sunt canonis Romani (Cpmmunicantes, Memento 
vivorum et defunctorum) expositio plane silet, ideoque censeo, 
tempore S. Germani, id est médio saeculi sexti, eundem adhuc 
ordinem observatum fuisse, quem in missis Moneanis reperímus. 

Plane autem mutatum videmus ordinem in missali Francorum; 
nam in omnibus istius codicis missis post contestationem solum- 
modo binae orationes post communionem recitandae assignantur, 
et ultimae missae adiungitur cânon Romanus („Incipit cânon 
actionis.") a verbo praefationis : Sursum corda, usque ad médium 
Memento defunctorum, ubi deficit codex. Initio saeculi septimi 
igitur canoni Gallicano suffectum esse canonem Romanum certo 
apparet; sed unde haec mu ta tio? Dubium solvere poterímus, 
si accuratius inspexerimus textum huius missalis; dubitandum 
enim non est, quin hic codex máxima ex parte transscríptus sit 
e sacramentario Gelasiano; diffitendum quidem non est, plures 
orationes etiam in sacramentario Gregoriano legi, sed auctorem 
missalis Francorum Gelasiano usum esse certissime tribus ex 
rebus est concludendum: 1. permultae orationes missalis Fran- 
corum in Gelasiano solo exstant; 2. orationes illae missalis 
Francorum, quae communes sunt Gelasiano et Gregoriano sacra- 
raentariis, in Gregoriano saepe locis inter se longe distantibus 

praesta, quae te petimus, pacem tuam perfectam de caelis, da nobis quoque 
pacificam hunc diem et citeros dies vitae nostrae praesta pacem. per. (Mone 
loc. cit pag. 29. 80.) 



-•>- 

ponuntur, cum in Gelasiano semper eodem modo coniunctae 
inveniantur, quo leguntur in missali Francorum; 3. illarum ora- 
tionum sacramentariorujn Romano rum, quae per totum quidem 
símiles sunt, per singula autem verba inter se differunt, missale 
Francorum u bique textum Gelasianum recepit. Facile igitur colli- 
geinus sacramentarium Gelasianum in Galliam esse allatum eius- 
que vi et momento submotum esse canonem Gallicanum. Quod 
quo tempore sit factum, forsitan concludi possit ex epistola Vigi- 
lii Papae ad Profnturum episcopum Braccarensem datam ; in bac 
enim epistola 1 ) respondet summus Pontifex praedicto episcopo, 
qui praedecessorem suum Silverium Papam interrogaverat, num 
Romana ecclesia eundem observaret ordinem, quem Hispani habe- 
rent, ut canonem variabilem pro singulis diebus adhiberent. Ad 
quam iaterrogationem, Silvério ínterim e vivis sublato, successor 
Vigilius talia rescribit: ^Ordinem precum in celebrítate missarum 
nullo nos tempore, nulla festivitate significamus babere diversam, 
sed semper eodem tenore oblata Deo munera consecrare ; quoties 
vero Paschatis, Pentecostes, Epiphaniae, Sanctorum Dei fuerit 
agenda festivítas, singula capitula diebus apta adicimus; cetera 
vero ordine ; consueto prosequimur. Quapropter et ipsius cano- 
nicae precis textum super adiectum direximus, quam Deo pro- 
pitio ex traditione apostólica accepimus; et ut caritas tua cog- 
noscat, quibus locis aliqua festivitatibus apta connectes, pascha- 
lis diei preces similiter adiecimus". Ex hac epistola apparet a 
"Vigilio transmissum esse canonem in Hispanias ibique receptam; 
Lesleus quidem, missalis mozarabici editor, affirmat, canonem a 
Papa ad episcopum solummodo bac de causa directum esse, ut 
eum cognoscat, non vero, ut in ecclesia sua adhibeat, sed haec 
sententia non convenire mihi videtur cum illis epistolae verbis: 
„ut caritas tua cognoscat, quibus locis . . . connectes", quae 
aperte indicant summum Pontificem praecepisse usum huius cano- 
nis ; quod etiam confirmatum videmus cânone quinto concilii Bracca- 
rensis secundi (anno 563 celebrati), quo demandatur „ut eodem 
ordine missae celebrentur ab omnibus, quem Profuturus, quondam 
huius metropolitanae ecclesiae episcopus, ab ipsa apostolicae sedis 
auctoritate suscepit scriptum 2 ). u Suevorum província, ad quam 



') Migne Ser. lat. Tom. 84, pag. 832. 
*) Duchesne loc. cit. pag. 82. 

pertinent et illa epistola et decretum supra relatum anno 588 
cum Visigothorum regno est coniuncta, et eidem Visigothorum 
império illo tempore pars máxima Galliarum subiecta erat, ideo- 
que fieri potuit, ut cânon Romanus ex Hispânia transferretur in 
Galliam ; et recepto cânone Romano, haud ita mirum videtur, quod 
póstero tempore integram sacramentarium Romanum sit allatum 
eiusque orationum formulae in Gallicana missa sint usitatae. 

Sed mutato cânone non mutata est etiam missa catechu- 
menornm et offertorium, itaque quae barum partium sunt própria 
(prophetia, id est canticum Benedictus, preces pro pôpulo, reci- 
tatio hominum et pacis osculam ante contestationem) integra 
remanserunt; quod manifeste ostendit missale Francorum, quia 
habet illos títulos post prophetiam, post precem, ante nomina, 
et quia in missa S. Hilarii post orationem super oblata recitatam, 
haec leguntur verba: pax fidi sancta. 

Eundem ordinem in sacramentado Gallicano videmus ; per- 
multae orationes verbatim desumptae sunt ex sacramentario Gela- 
siano atque omnibus aliis missis praemittitur „ missa Romensis 
cotidiana" '), quae três lectiones, et collectiones post nomina et ad 
pacem habet, quibus subiungitur cânon Romanus a verbis: Te 
igitur usque ad orationem illam Libera nos. Eadem igitur est 
missa, quam missale Francorum exhibet: ab initio ad contestati- 
onem ordine Gallicano vetere, abhinc autem ritu Romano cele- 
brata (excepto fortassis pacis osculo, quod ante communionem 
repetitum esse improbabile puto). 

Si transeamus ad Gallicanum vetas, in eo mutationem 
quamdam de cânone factam esse videmus. Etsi codex mutilas 
canonem ipsum non exhibet, Romanum adhuc in usu fuisse ex 
missa feriae quintae in Coena Domini colligimus, quae post 
contestationem citat initium huius canonis: Te igitur' 2 ) cum aliis 



t) Quod haec missa inscribitur Romensis, novum argumentum est illius 
8ententiae, quam supra defendi, scilicet ex Hispânia accepisse Gallos canonem 
Romanum; nam ut Gams (Rirchengeschichte Spaniens II, pag. 204) argute 
dicit hoc verbum Romensis proprium est Hispanorum septentrionalium, qui- 
bus haec clausula verbornm „ensis" semper in auribus erat propter oppkla 
illa in eorum regionibus sita Barcinonem (adiectivum : Barcinonensis) Legionem, 
Tarraconem, Geronam et similia; in Gallia slcut in reliquis partibus semper 
in usu erat verbum Romanus. 

*) Muratori loc. cit. pag. 722. 



39 

duabuB orationibus: Communicantes et Hanc igitur; sed hunc 
canonem interdum non integram recitatum fuisse ex missa quadam 
. adventus ' ) apparet, quae post contestationem haec habet verba : 
„Post haec dices: Hanc igitur oblationem." Ex quo loco certo 
est deducendum, in hac missa ante consecrationem solam illam 
orationem citatam retentam esse, quod ex qua cansa sit factum, 
facile intelligemus, si suramam trium orationum hoc loco omissa-. . 
rum (Te igitur, Memento vivorum, Communicantes) respiciemus ; 
prima enim ex eis memoriam Papae et episcopi, secunda nomina 
vivorum, tertia commemorationem Sanctorum continet, quae partes 
in Gallorum missa iam ante contestationem habebant locum, 
Immo vero duae buius codicis missae' 2 ) canonem Romanum plane 
relinquunt, assignantes collectas próprias post Sanctus, post secreta, 
et reliquas, quas babebat liturgia priorum saeculorum. 

Atque ulteriorem progressum in ista via, quam in hoc missali 
initam videmus, reperiemus in ultimo missali, id est Gothicogallicano ; 
paucissima tantum. vestigia canonis Romani in hoc códice nobis 
oceurrunt; [três missae Rogationum 3 ) orationem: Hanc igitur assi- 
gnant, eodem modo, quo in Gallicano vetere factum esse vidimus, 
et sub finem totius missalis 4 ) missa Romensis cotidiana (ex sacra- 
mentado Bobbiano iam nota) exstat, de qua prima tantum oratio 
est servata, códice hoc loco deficiente]; omnes aliae missae 
canonem proprium exhibent, ita quidem, ut singulae orationes 
illius de festo occurrente succincte agant. 

Unde haec mutatio habeat ortum, fortassis concludere possi- 
mus, si attendemus, plurimas istius codiois formulas desumptas 
esse ex missali mozarabico vel Gothico - Hispano, quod missale 
testatur Garns 6 ), exaratum vel potius reforma tum et auctum esse 
a Juliano episcopo Toletano, successore s. Ildephonsi, postquam 
iam Isidonjs Hispalensis ad liturgiam amplificandam studium et 
laborem contulerit. Quorum virorum auctoritate commoti Galli 
(cum Hispanis eodem regno iuncti) ad ritum suum antiquum 
reverterunt (eodem modo ac província Braccarensis, quae certo., 
omisso ritu Romano ordinem universalem Hispaniae resumpsit. 
Cânone quidem octodecimo concilii Toletani quarti (anno 633) 



pag. 708. <) loc. cit. pag. 699. 705, 
cit. pag. 658. 
cit. pag. 209. 



i) Muratori Lit. Rom .Tom. I. pag 
*) loc. cit pag. 613* 4 ) loc* cit. 
*) Gams, loc. cit. pag. 209. 

sáncitum est: ut per onínem Hispaniam et Galliam idem modug 
in missarum solemnitatibus servetur ! ). o: - 

Quae igitur de cânone Gallicanae missae pio diversis tem- 
poribus statuenda censeo, haec sunt: 

Primis qúatuor saeculis fere, ubi primaeva liturgia etiam apud 
Gallos vigebat, quotidie idem cânon et quidem prolixas est reci. 
tatus; cum autem reformatio fieri coepisset, abbreviatae vel dis- 
sectae sunt prolixae huius canonis orationes, eodem modo quo 
S. Basilius legitur abbreviasse orationem eucharisticam et cano- 
nem; prima autem reformationis período iuxta festum occurrens 
nOn est variatus sed singulis diebus fere eaedem orationes erant 
usitatae; progressu autem temporis propriae et diversae orationum 
formulae etiam pro cânone sunt compositae ; deinde initio saeculi 
sexti, sacramentario Gelasiano in Galliam allato, receptus est 
cânon Romanus, aliae autem missae partes ritum proprium Galli- 
canum retinuerunt. Qui rerum status perdura vit usque ad médium 
circiter saeculi septimi, quo tempore Galli ad priorem liturgiam, 
cum Hispanis communem, rediernnt, cum hac de causa, quia 
cânon Romanus non apte conveniebat cum propríetatibus ritus 
Gallicani, tum quia Hispanorum liturgia eo tempore per ilustrís- 
simos doctores erat reformata atque amplificata. 

Divergit haec explicatio ab illa sententia, quam cl. Probst*) 
de incremento huius liturgiae defendit; dicit enim, a fine saeculi 
quinti usque ad médium saeculi septimi floruisse illam liturgiae 
formam, quam ostendit Gothicogallicanum ; a saeculi septimi 
médio autem usque ad médium saeculi octavi paulatim ritum 
Romanum inductum esse, ita quidem ut non solum cânon Gre- 
gorianus recitaretur, sed etiam recitado nominum et pacis oscu- 
lam more Romano, id est post praefationem (vel contestationem) 
et ante communionem fierent 3 ). Cui tempori assignat -sacramen- 
tariam Bobbianum, Gallicanum vetus, missale Francorum, quod 
ultimum cum ad ritum Romanum proxime accedat, etiam postre- 
mum omnium esse contendit, ita ut ad médium saeculi octavi 
sit referendum. 

Hanc sententiam duabus de causis relinquendam censui: 

1. singulorum codicum aetas huic sententiae parum congruere 



») Probst Die spanische Messe, llnnsbrucker Zeitschrift. 1888. pag. 24.) 
«) Probst loc. cit. pag. 524-540. •) loc. cit. pag. 530. 531. 

videtur; nam purum ritum Gallieanum perdurasse dicit cl. Probst 
tantum usque ad médium saeculi septimi, et tamen Gothico- 
gallicanum, qui hunc ritum exhibet, certissime scriptum est 
ineunte saeculo octavo; affirmat quidem doctissimus ille vir, exara- 
tum esse hunc codicem iuxta vetus quoddam missale; sed hoc 
concesso, facile suspicabimur, vetustiores missas veterem etíam 
formam, recentiores vero novum ordinem exhibere; atqui con- 
trarium videmus: quae vetustissimae sunt (missae Bogationum 
et missa quaedam communis), ritum fiomanum tangunt, missae 
vero sine dúbio recentissimae (v. gr. S. Leodegarii martyris anno 
demum 678 demortui) ritum Gallieanum purum habent. Altera 
ex parte missale Francorum saeculum octavum longe superare 
videtur; nam retinet títulos illos veteris liturgiae próprios (post 
prophetiam, post precem) et in missis communibus quidem, qua 
ex re xoncludere licet, tunc temporis saepius adhuc usitatas 
uisse has partes, cum in aliis missalibus rarissime inveniantur 
(in Gothicogallicano duobus tantum in locis). Âccedit quod unam 
tantum missam propriam, de S. Hilário, habeat, cum missalia 
saeculi octavi iam de plurimis aliis Sanctis missas próprias 
assignent. 

2. Si ita est factum, ut cl. Probst coniecit, inter ritum Galli- 
eanum et Bomanum tempore Caroli Magni nullum paene discrimen 
erat: nam iuxta hanc sententiam tunc temporis cânon Gallorum 
erat Bomanus, orationum textus e sacramentar» s Bomanis desum- 
ptus, atque quae maxime própria erant ritus Gallicani, diptycha 
et pax post offertorium posita, tum iam non erant in usu, quid 
adhuc supererat reformandum praeter cantica quaedam missae 
catechumenorum? Atqui ex epistola Caroli Calvi ad clerum 
Bavennatem colligimus ritum Gallieanum usque ad Carolum 
Magnum magnopere diversum fuisse a liturgia Gallicana et per 
Carolum demunj accommodatum esse ritui universalis ecclesiae ! ). 

Ex iis, quae de cânone nunc egi, iam apparet, qualis 
fuerit ordo ceremoniarum a fine contestationis usque ad Pater 
noster. Quibus pauca tantum sunt adiungenda: ante orationem 
dominicam fiebat confractio et commixtio corporis et sanguinis 
Domini, clericis antiphonarium cantum psallentibus ; oratio domi- 



i) Mabillon De liturg. Gallic. Lib. I.: usque ad têmpora abavi nostri 
Gallicana ecclesia aliter quain Romana celebrabat divina ofíicia. 

nica non per solam celebrantem, sed per universum populum 
decantabatar ' ) ; finita hac oratione cum collecta subseqnenti 
benedictio sole mnis impertiebatur fidelibus, per simplicem sacer- 
dotem breviori quadam forma, ab episcopo autem celebrante 
cantabantur solemnes invocatíones divini auxilii, quales Gothico- 
gallicanum in omnibus paene missis assignat 

Qua benedietione expleta missarum solemnia finita habebantur, 
itaque plnres fidelium post eam discedebant ex ecclesia; sacrae 
commnnioni interesse tantummodo illi te&ebantur, qui ipsi sanctis- 
simum sacramentum erant sumpturi ; dum distribuit celebrans vel 
diaconas sacram eucharistiam, a choro hymnus cantabatur, quem 
expositio S. Germani trecanum nominal; et ex iis quae epistola 
affert 2 ) de hoc trecano, concludere possumus, fuisse tripartitum 
et continuisse laudem sanctissimae Trinitatis. Duabns demum 
collectis, una exhortatoria, altera precatória factos est universaHs 
actionig sacrae finis. 



i) Gregorius De miraculis s. Martini. lib. 2, cap. 30: quadam die doininica, 
dum missarum solemnia celebrarentur, haec (mu ta femina) in sancta basílica 
cum reliquo populo stabat; factum est autem, cum dominica oratio diceretur, et 
haec aperto ore coepit cum reliquis decantar e. (Migue Ser. lat. Tom. 71, 
pag. 953.) 

*) Germani exposit. : Trecanum vero quod psallitur, signum est catholicae 
fidei de Trinitatis credulitate procedere. Sic enim prima in secunda, secunda in 
tertia et rursum tertia in secunda et secunda rotatur in prima. 




Vi ta. 



Natus sum Rudolphus Buchwald die VIII. mensis Julii anno 
MDCCCLVIII in urbe Mtinsterberg, patre Guilielmo, matre Caro- 
lina ex família Zeehe oriunda, quam morte sublatam doleo. 

' Primis literarum elementis pátria in urbe imbutus per quinque 

annos scholas gymnasii Patschcoviensis írequentavi-, ex quo 
maturitatis testimonium adeptus in almam universitatem Vratis- 
laviensem transii cursumque theologicum ibidem peregi. In semi- 
nário archiepiscopali Pragensi deinde per unum annum commo- 
ratus die XV. mensis Julii anni MDCCCLXXXI sacrum pres- 
byteratus ordinem rite suscepi atque examine pro facultate docendi 
superato ad múnus quo ad hunc diem fungor religionis doeendae 

) in gymnasio régio Mega-Strelieensi sum vocatus. Praeeeptoribus 

autem et benefactoribus méis omnibus gratias ex intimo corde 

I ago, adprecans eis omnia bona et fortunata. 

